Путин: Украина террорга ўтмоқда - BBC O'zbek\nПутин: Украина террорга ўтмоқда\nРоссия Президенти Владимир Путин Қримда россиялик икки ҳарбийнинг ўлдирилиши эътиборсиз қолдирилмаслигини таъкидлади. Федерал хавфсизлик хизмати ҳодисада украиналик махсус хизмат ходимларини айбламоқда.\n"Кўринишича, Киевда ҳокимиятни босиб олганлар ва ушлаб туришда давом этаётганлар, муросани қидириш ўрнига, муаммони тинч йўл билан ҳал қилиш ўрнига, террорга ўтишди", деб келтиради Интерфакс агентлиги Путиннинг сўзларини.\nПутин содир бўлган ҳодисадан сўнг кутилаётган "катта йигирмалик" саммити доирасида "норманд формаси" даги учрашувни ўтказишдан маъно йўқ, деган.\nЖаноб Путин шунингдек, агар Киевни дастаклаётган АҚШ ва Оврўпо давлатлари можарони тинч йўл билан ҳал қилишдан манфаатдор бўлсалар, улар Украина ҳукуматига босим ўтказишлари кераклигини таъкидлаган.\nЧоршанба куни Федерал Хавфсизлик хизмати ўз ходимлари Қримда Украина Мудофаа вазирлиги жосуслик бош бошқармаси уюштирган террористик ҳаракатни бартараф этганликларини хабар тарқатди.\nЎз навбатида Украина ҳарбий жосуслик хизмати вакили ФХХ нинг хабарини ёлғон деб, Россиянинг айбловларини инкор қилди.\nУкраина Хавфсизлик хизмати раҳбари маслаҳатчиси Юрий Тандит мамлакат махсус хизматлари Қримни куч билан қайтаришга ҳаракат қилмаётганларини айтган Интерфакс-Украинага. "Украина босиб олгани йўқ ва ўзининг ҳудудини куч билан қайтармайди", деган у.\nМиллий Хавфсизлик хизмати котиби Александр Турчинов эса ФХХ нинг украиналик махсус кучлар Қримда теракт тайёрлаётганлари ҳақидаги мурожаатни "ахмоқона бузғунчилик" дея атаган ва гибрид урушининг кўриниши, деган.\n"ФСБнинг бу ёлғон хабарида вақтинчалик босиб олинган Украина ерларида вазиятни ёмонлаштиришга уринишдан бошқа ҳеч бир асос йўқ", деб баёнот берган Турчинов.


Самарқанд туманида М37 Самарқанд–Бухоро–Туркманбоши халқаро автомобиль йўлининг «Самарқанд автомобиль ҳалқа йўли» қисмида йўлни тўсиб қўйган ва унда транспорт воситаларининг ҳаракатланишига тўсқинлик қилган бир гуруҳ аёллар жавобгарликка тортилган.\nВилоят ИИБ ахборот хизматининг хабарида мазкур маҳаллага суюлтирилган газ етказиб беришда сусткашликка йўл қўйган ва қарийб икки ой маҳаллани газсиз қолдирган Самарқанд тумани газ таъминоти бўлими мутасаддиларига қандай чора кўрилгани ҳақида маълумот берилмаган.\nЭслатиб ўтамиз, аҳолига суюлтирилган газ билан тўлдирилган баллонлар 45 кундан кечиктирилмай етказиб берилиши белгиланган.\nАндижонда газ муаммоси туфайли одамлар кўчада тўпланди. Масъуллар аҳоли вакиллари билан учрашди


Насимий ижодига бағишланган танловга марҳамат! - Уч илдиз\nПо условиям конкурса будут собраны новые стихи и поэмы представителей Азербайджанской и Узбекской литературы, посвященные творчеству Насими.\nСтих и поэма.\nКопия паспорта автора (в электронном виде).\nВ итоге конкурса, при поддержке Ташкентского Государственного Университета узбекского языка и литературы имени Алишера Навои известной в литературной сфере книжной газеты «Kitab dünyası», планируется проведение торжественного вечера поэзии «Canımı qıldım fəda…”, .\nКонтактный номер: +99871 293 53 56\nСаййид Имодиддин Насимий (عمادالدین نسیمی; İmadəddin Nəsimi) Озарбайжоннинг Ширвон вилояти Шамоҳи шаҳрида туғилган. Асли исми — Али, лақаби — Имодиддин. У ўз даврига нисбатан мукаммал таҳсил кўрган: форс, араб тиллари ва адабиётини чуқур ўрганган. Бундан ташқари, мшггиқ, риёзиёт, табиат ва астрономия фанларини ўзлаштирган.\nМашҳур сўфий ва авлиё Мансур Ҳалложга кучли эътиқод қўйиб, ўзини унинг ҳароратли шогирди ҳисоблаганидан илк шеърларини Ҳусайний тахаллуси билан ёзади. Чунки Мансурнинг исми Ҳусайн бўлиб, унинг тариқати ҳам ҳусайния ёки ҳалложия номи билан машхурдир. XIV асрда Озарбайжонда тасаввуфдан ўсиб чиққан ҳуруфийлик оқими кенг ёйилиб, унда инсон омили муҳим ўрин тутади: инсон, унинг эрки улуғланади; инсонга илоҳий қувватнинг зуҳури ва тажассуми сифатида қаралади. Ҳуруфийлик тариқатининг асосчиси, машҳур шоир ва мутафаккир Фазлуллоҳ Наимий 1394 йили Ширвонга келади ва Имодиддин билан учрашади. Унинг ҳуруфийлик қарашлари ёш шоирга кучли таъсир қилади ва уни қабул этиб, Фазлуллоҳни ўзига муршид билади. Наимийга ҳамоҳанг Насимий тахаллусини олади.\nИлғор фикрли кишилар таъқиб остига олиниб, Наимий Мироншоҳ томонидан қатл, Қосим Анвор Шоҳруҳ тарафидан сургун қилингач, ҳам ўзини қутқариш, ҳам ҳуруфийлик ғояларини кенг ёйиш мақсадида Насимий Озарбайжондан чиқиб кетади. У Бағдод, Онадўли, Токат, Бурса ва бошқа жойларда яшайди, ниҳоят Ҳалабда қарор топади. Миср султони Муайяддин Насимийни даҳрийликда айблаб, унинг тириклайин терисини шилдиради. Ўз таъбири билан айтганда, «сўзнинг додини берган» исёнкор ва ҳассос шоир Насимий илк бор озарбайжон тилида ижод қилгани, озарбайжон адабий тилини халқ жонли сўзлашув тилига яқинлаштиргани билан озарбайжон адабиёти тарихида алоҳида ўрин тутади. У Ҳасан ўғли ва Қози Бурҳониддиндан кейин озарбайжон тилида яратилган шеъриятнинг буюк устодларидандир.\nНасимий форс тилида ҳам қалам тебратган бўлиб, унинг форсий ижоди Эронда алоҳида тўплам ҳолида нашр этилган.\nНасимийни дунёнинг кўпгина мамлакатларида билишади ва асарларини севиб ўқишади. Туркий халқлар, жумладан, ўзбекларнинг эса у ўз шоири ҳисобланади. Мавлоно Лутфий, Алишер Навоий, Бобораҳим Машраб ва бошқа ўзбек шоирлари унинг шахси ва ижодига юксак эҳтиром билан қараганлар. Навоий «Насойим ул-муҳаббат»да уни туркий машойихлар қаторида зикр этиб, «Румий ва туркмоний тил билан назм айтибдур ва назмида ҳақойиқ ва маориф батоят кўп мундариждур. Мазкур бўлғон аҳлиға анинг шеъри муқобаласида ҳамоноки шеър йўқдур», — деб лутф этса, «Ҳолоти Паҳлавон Муҳаммад» асарида «Саййид Насимийнинг назми ўзга ранг тушубдур, зоҳир аҳли шуаросидек назм айтмайдур, балки ҳақиқат тариқин адо қилибдур», — деб ёзади. Дарҳақиқат, у кўпроқ диний-тасаввуфий мавзуларни қаламга олиб, ўзи мансуб ҳуруфийлик тояларини улуғлайди.\nНасимий ўз фикр-ўйлари, туйғу-кечинмаларини халқона содда услубда баён қилади. Шунинг учун ҳам шоир шеърлари қўнгилга яқин. Бу шеърлар бир қарашда оддий, содда бўлиб кўринса-да, лекин мазмунан теран ва бадиий юксак.\nНасимий озарбайжон адабиёти тарихида мардлик, жасорат, қаҳрамонлик тимсоли сифатида шуҳрат қозонган.\nЎзбек тилида Насимийнинг Миртемир, Холид Расул ва Асқар Қосимовлар озарбайжончадан таржима қилган мўъжазгина шеърлар тўплами босилиб чиққан.\nБиз эса шоирнинг форсий рубоийлари таржимасига қўл урдик. Улардан айримларини эътиборингизга ҳавола қиламиз.\nДин илмини билса ким шариат шулдир,\nГар қўшса амал билан тариқат шулдир.\nКим илму амални Ҳақ ризосин истаб,\nИхлос ила жам этса, ҳақиқат шулдир.\nЭй, ваъдани кўп қилдинг-у, йўқ зарра вафо,\nКўрмайди бу шевани вафо аҳли раво.\nМайхона тавофидан бирор нафъ борми?\nДин ва шижоат бўлмаса, йўқ сидқу сафо.\nСоқий, бу кеча берма менга ўзга шароб,\nХуммор кўзинг қилди мени масту хароб.\nКўзимни қорачиқлари тарк айладилар,\nШундан бу кеча ҳамнафасим оташу об.\nШу мулки олам ичида мавжуд У,\nҲар икки жаҳонда мақсаду мақсуд У.\nТо бўлмас экан эътиқод уйи вайрон,\nМен фош қиламан: сенинг учун маъбуд У.\nМен мазҳари нутқу нутқи Ҳақ зотим эрур,\nШу икки жаҳонда менинг исботим эрур.\nТонггидан азалнинг то абад шомигача\nҲар нарса вужудга келса, зарротим эрур.\nТо бўлмас экан ўзликдан фонию фард,\nБуткул ювилиб кетмас кўнгилдаги гард.\nБўл нафсу ҳаводан-у жаҳондан озод,\nҚоч турфа ёмонликдан агар бўлсанг мард.\nДил дардисиз етмайди киши дармонга,\nХақ жазбаси бўлмай, етмагай Раҳмонга.\nЮзинг сени Хақ раҳматининг кўзгусидир,\nЕтмас уни ким англамаса Қуръонга.\nУл нуқтаки, маркази жаҳондир — сенсан,\nУл қатраки, асли кун-фаякондир — cенсан,\nУл исмки, зотдан нишондир — сенсан,\nУл ҳарфки, исми бебаёндир — сенсан.\nМенман ломакон ганжи — маконга сиғмам!\nЮксак бу руҳим — жисм ила жонга сиғмам!\nИнсондаги бор ваҳму хаёл менда эса,\nБосмас ваҳима, ақли аёнга сиғмам!\nMarjonga tizilgan orzular\nNext story Буюк ипак йўли воқеликлари: Ўзбекистон Миллий университети ва Ғарбий Хитой Хин-Сзян институти\nPrevious story Тил – эл – феъл


«Сирли душман кимнинг ичига яширинганини билмаймиз»: Италиядаги хаёт хакида хикоя – Дарё уз Янгиликлар\nГлавная / Маданият / «Сирли душман кимнинг ичига яширинганини билмаймиз»: Италиядаги хаёт хакида хикоя\n30.03.2020\tМаданият Comments Off on «Сирли душман кимнинг ичига яширинганини билмаймиз»: Италиядаги хаёт хакида хикоя 245 Показы\nСицилиядаги пляжда жойлашган бар эгаси Катя Афонина катъий карантин шароитида Италиянинг энг йирик оролидаги хаёт хакида хикоя килди.\nИталия хукумати эпидемиядан энг куп жабр курган худудларни ёпиб, оломон Ломбардиядан уйига, жанубга кайтиш учун поездларни ишгол кила бошлаганида мени биринчи марта корона-вахима босганди. Кимдир чипта билан, кимдир чиптасиз, кимдир коронавирус билан, яна кимдир сог-саломат. Агар билмасангиз, айтиб утаман: Италия жанубида яшовчилар кейинги бир ярим аср давомида нафакат Америка билан Германияга, балки мамлакат шимолига хам оммавий равишда ишлаш учун кетишади. У ерда пул ва заводлар, яйлов ва боглар хам уша ерда.\nКимдир бой Италиядан камбагал Италияга олиб келган вирусли зотилжам боис кишлок касалхонасига тушиб колишдан аввалига куркмадим. Мен банкрот булишдан куркардим. Февраль ойи бошларида менга риэлтор кунгирок килиб, лидони (Адриатикани Венеция лагунасидан ажратиб турувчи кумли ороллар занжири) 45 000 еврога таклиф килди. Афтидан, бу кутулиш учун охирги имкон эди, бирок мен буни билмагандим.\n10 март куни охирги марта кишлокда жойлашган учта бардан бирига охирги марта кирдим. Чой билан чизкейк сотиб олдим ва узимни хаммаси жойидадек курсатишга уриндим. Унчалик ухшамади. Чунки барда бир узим эдим. Мен бар эгаларининг миннатдорона нигохлари остида мардларча торт еб, чой хуплаётганимда Италия хукумати янги декрет чикарди. Эртасига Италиядаги барча бар ва ресторанлар ёпилди.\nЭндиликда уйдан факатгина супермаркетга ва ишга – агар уша иш колган булса – чикамиз. Кеча газ сотувчи Антонио менга учта баллон келтириб берди. Унинг асосий бизнеси мебель дукони, унинг айтишича, хозирда ахолининг мебелга булган эхтиёжи нолга тенг. Сунгги икки хафта давомида уйимга якинлашган иккинчи одам – кушним Кармело. У хар куни чучка бокиш учун келади. У шунингдек, алюминий ромлар ишлаб чикаради ва сотади… Узр, сотарди. Якин келажакда одамларга ромлар мебелдан хам камрок керак булади.\nСавдо хали уни тухтатиш тугрисида фармон чикмасдан туриб тухтаганди. Факат дорихона ва озик-овкат дуконларигина тирик колди. Энди Кармелонинг бор умиди мана шу чучкасидан. Бу офат тугаганида на у ва на бошкаси барда кун буйи утиради. Шунчаки хеч нарсага пул колмайди.\nУйда ун кун хаво-томчи тахдидидан яшириниб утирдим. Нихоят, супермаркетга боришни чузмаслик кераклигини тушундим. Хозирда учта кишлокда атиги иккита ижобий тест чиккан, аммо доим шундайлигича колмайди. Узимга никоб тикдим, интернет маслахат берганидек ичига мато жойладим, юзимга такдим. Согликни саклаш вазирлиги сайтидан рухсат когозини принтерда чикариб олдим (бу когозсиз 206 евро жарима тулашга тугри келади) ва озик-овкат сотиб олишга чикдим.\nДукон олдидаги навбат машиналар турадиган улкан тураргохни айланиб утганди. Одам куплиги учун эмас, балки сицилияликлар энди гуж булиб тупланмай куйганликлари учун. Деярли хамма никобда, гарчи эшикка никобни факат беморлар ва улар билан мулокотда булганлар такиши кераклиги тугрисида эслатма ёпиштирилган булса хам. Ичкарига кирар экансан, бу ерда ана шу бемор узинг эканлигингни тушунасан, чунки сен билан мулокот килаётган сотувчилар космонавтларга ухшаб колишган. Никоб, кулкоп ва кандайдир шубхали янги кийимдан ташкари, уларнинг хар бири бежирим пластик тусик ичида. Бир-биримиз билан бакириб гаплашишимизга тугри келади.\nРадиодаги эълон эса вазиятни янада кескинлаштиради: «Тез-тез харид килинг, тайёр руйхат билан келинг, кучада турганларни куттирманг». Кучадаги аравачалар худди уйга янги кучиб келганларнинг юк машинасини эслатса-да, нимагадир пештахталарда хамма нарса бор. Мен хам ана шундай аравача билан чикарканман, чекдаги ракамга хайрат билан бокдим: 168,24 евро. Шунака буладими? Ха, майли. Бутка билан ёнгокларим хеч качон тугаб колмайди.\nКасаллик юктиришдан куркиш — никоблар ортидаги юзларда колган ягона нарса. Бу – хали урганилмаган, куринмас ва инсон кучи билан бошкарилмайдиган нимадандир куркиш. Биз хаммамиз дахшат исканжасида колдик. Бизга хамла киладиган сирли душман кимнинг ичига яширинганини билмаймиз. Бизга якин келганлардан кочамиз: балки удир? «Синьора, хавфсиз масофани сакланг!.. Ох, у бизга кулок солмаяпти! Кочдик!» Содир булаётган вокеалардан гох кулгинг келади, гох газабинг. Аммо гаройиб тарзда хаммани бирлаштиради.\nМиллатни бирлаштирадиган яна бир нарса — бу, албатта, итальян телевизори. Мен телевизор куришни бу йил бошладим, утган беш йилим эса узимни Россия телевидениесидан тозалашга кетди. Ростини айтсам, эпидемиядан олдин телевизор асабимни бузарди. Чунки бизнинг давримизда хар кандай телевизор асабни бузади. Аммо бутун Италияда карантин эълон килингач, кутилмаганда RAI-1 давлат телеканалини хурмат кила бошладим. Мен хар куни курадиган иккита эрталабки шоу эндиликда факат вирус хакида. Унинг табиати ва куриниши, мамлакатда ва дунёда таркалиши, вирус тугрисидаги фейк хабарларни фош этиш, вирус тугрисидаги хазиллар, беморлар ва тузалиб кетганлар билан интервьюлар. Хаттоки итальян тилининг мураккаблигини тушунтирадиган профессор хам эндиликда эпидемияни ёритиш билан боглик хатоларни тугриламокда.\nАгарда карантин ишлаётган булса, у хам телевизор туфайли. У тулиб кетган касалхоналарни, одамлардан уйда утиришни сураб йиглаётган шифокорларни курсатади. Карантиннинг биринчи кунлари студиялардан барча томошабин ва мехмонлар гойиб булди, улар энди скайп оркали мулокот килишяпти. Кимдир йуталади, кимдир кушик айтади, яна кимдир уйидан туриб кандай укиётгани ёки ишлаётгани хакида хикоя килади. Кеча YouTube’да курган нарсангни эрталаб марказий телеканал оркали курсатишади. Бари шахри мэри паркларда уйида утирмаётган усмирларни излаб юради: «Болалар, уйга боринглар, бундай утириш мумкинмас! Биз бошка жойларда кураётган нарса тез орада бизда хам булиши мумкин! Хамма уйига!» Айтганча, куплаб мэрлар (ва албатта, шифокорлар) бу вирус билан огримокда, Яратган уларга шифо берсин.\nУй камоги шароитида бу хабарлар билан танишар экансан, банкрот булиш хакидаги куркув кайгадир гойиб булади. Сицилиядан Альпгача бутун бошли мамлакат таназзулга кандай юз тутаётганини куриб турганинг учундир, балки.\nАммо гарчи янги хаётда бар ва ресторанларга факатгина дорихоначилар, суперкат ходимлари ва шифокорларгина бора оладиган булиб колса хам – бу ноёб мижозларни куришни истардим. Хеч кандай тусикларсиз, скафандр ва никобларсиз.\nApple алохида тушилган селфиларни бир суратга бирлаштирувчи технологияни патентлади\nЮнусободда коллеж укитувчиси, Тошкент вилоятида ХТБ бош мутахассиси кулга олинди


Қозоғистон Қишлоқ хўжалиги вазирлиги фермерларни қўллаб-қувватлаш бўйича янги чора-тадбирларни таклиф қилмоқда • EastFruit\nБош саҳифа › Янгиликлар › Қозоғистон Қишлоқ хўжалиги вазирлиги фермерларни қўллаб-қувватлаш бўйича янги чора-тадбирларни таклиф қилмоқда\nМуаллиф: EastFruit 26 Апр 22 26 Апр 22 015\nТуркистон вилояти (Қозоғистон) қозоғистонликларни эртаги сабзавотлар билан таъминлаш борасида катта имкониятларга эга. Шу боис, фермерларни янада қўллаб-қувватлаш учун форвард молиялаштиришни таъминлаш зарур. Бу ҳақида вилоятда ўтказилган республика семинар-кенгашида мамлакат қишлоқ хўжалиги вазири Ербол Карашукеев сўз юритди, деб хабар бермоқда ElDala.kz Қишлоқ хўжалиги вазирлиги матбуот хизматига таяниб.\nБошқарма маълумотларига кўра, вазирлик озиқ-овқат захиралари, ишлаб чиқариш ва истеъмол балансини тизимли равишда назорат қилади. Зарур ҳолларда ҳудудларни керакли маҳсулотлар билан тўлиқ таъминлаш мақсадида товарларни ҳудудлар кесимида қайта тақсимлаш амалга оширилади.\nҲокимликлар маълумотларига кўра, жорий йилнинг 20 апрель ҳолатига кўра, республикада картошка захираси 204 минг тонна, сабзи 44,7 минг тонна, карам 28,6 минг тонна, пиёз 36 минг тоннани ташкил этмоқда.\nАйни вақтда Туркистон вилоятида эртаги карам ҳосили йиғим-терими бошланди – 198 минг тоннага яқин карам ҳосилини йиғиб олиш режалаштирилган. Май ойи ўрталаридан июнга қадар 174 минг тонна эртаги картошка ва 55 минг тонна пиёз йиғиб олиниши кутилмоқда. Июнь ойида эса 45 минг тонна сабзи ҳосили йиғиб олиниши режалаштирилган.\n«Мева-сабзавот ва эртапишар маҳсулотлар етиштириш учун етарли меҳнат кучига эга бўлган Туркистон вилоятида кучли салоҳият бор ва ушбу ҳудуд республика миқёсида асосий маҳсулот етиштирувчилардан бири ҳисобланади» дейди Ербол Карашукеев.\nВазир айланма схема ва барқарор жамғармалар доирасида Туркистон ўлкаси фермерларини фордвард молиялаштириш бўйича ишлар йўлга қўйилиши зарурлигини айтди. Бу чора фермерларни қўллаб-қувватлаш, уларнинг маҳсулотларини янги бозорларга олиб чиқиш, товар тақчиллиги ва озиқ-овқат нархлари назоратсиз ошиб кетишининг олдини олишга хизмат қилади.\nEastFruit аввалроқ Туркистон вилояти ҳокимлиги ҳамда вилоятлар ва республика аҳамиятига молик шаҳарлар ҳокимликлари ўртасида қишлоқ хўжалиги маҳсулотлари савдоси бўйича ўзаро ҳамкорлик меморандумлари имзолангани ҳақида хабар берган эди. Бу, ўз навбатида, мавсумдан ташқари вақтда сабзавот экинларининг нархи ошишига йўл қўймаслик, шунингдек, ички бозорни сабзавотлар ва картошка билан тўлдиришга хизмат қилади.\nдавлат қўллаб-қувватловиҚозоғистонмева-сабзавот секторимолиялаштириш\nEastFruit 29 Апр 22 28 Апр 22


Ўзбекистонга фойда таназзул\n17 апрел 2021, Тошкент вақти: 04:46\nАҚШ иқтисодиётининг таназзул ёқасига келиб қолгани сабабли дунё бўйлаб компаниялар акциялари нархи кескин пасайишда давом этмоқда. Бу дунё иқтисодиёти учун оғир оқибатларга олиб келиши мумкин.\nОсиё қимматбаҳо қоғозлар бозоридаги пасайиш шу даражага етдики, Ҳиндистонда акцияларнинг умумий нархи 10 фоиз тушиб кетгандан сўнг савдо умуман тўхтатилди. Душанба куни Европа қимматбаҳо қоғозлар бозорида 2001 йил 11 сентябрда АҚШга қарши террорчилик ҳужуми уюштирилгандан бери кузатилмаган инқироз юзага келди.\nАҚШ иқтисодиётининг таназзулга юз тутгани ҳақида ҳозирча ҳеч ким расман эълон қилган эмас. Бироқ Америкадаги кўпчилик иқтисодчилар ва ҳатто АҚШ Федерал захира тизимининг собиқ раҳбари Алан Гринспэн ҳам таназзул бошланганини айтмоқда. Ушбу мураккаб вазиятдан чиқиш режасини тақдим этган президент Жорж Буш истеъмол харажатларини ошириш учун солиқларни 150 миллиард долларга камайтиришни таклиф этди, бироқ сармоядорларни ишонтира олмади.\nДунё иқтисодиёти бир тана, бир жон бўлса, қудратли АҚШдаги иқтисодий бўҳрон худди вирус каби бутун танага - Европа ва Осиё давлатларга тарқалмоқда.\nЖаҳон иқтисодиётининг микроскопик бўлакчаси Ўзбекистон иқтисодиёти ҳам бир қадар шамоллайди. Мутахассислар Ўзбекистон иқтисодиётини “жиддийроқ касалликлар”дан унинг кўп жиҳатдан ёпиқлиги ҳимоя қилиб қолишини айтмоқда.\nЎзбекистон Марказий банкининг ўз исми ошкор этилишини истамаган мулозими сўзларига кўра, глобал иқтисодиётга унча боғлиқ бўлмаган Ўзбекистон ташқи омиллардан ҳимояланганча қолади.\nЛондондаги иқтисодий тадқиқотлар маркази таҳлилчиси Анна Лаис Ҳаггер жорий бўҳрон Ўзбекистон иқтисодиётига бирор жиддий зарба етказиши мумкинлигини башорат қилмайди, аксинча бу вазият Ўзбекистон фойдасига хизмат қилиши мумкинлигини айтади.\n“Аслида жаҳон молия бозоридаги бу беқарорлик Ўзбекистонга ёрдам беради, чунки сармоядорлар олтин каби қадрсизланмайдиган маҳсулотларни сотиб ола бошлади ва олтин нархи кўтарилиб кетди ва энди тушмайдиган кўринади. Олтинни экспорт қилаётган Ўзбекистон бундан фойдаланиб қолади”, – деди лондонлик таҳлилчи.\nЎзбекистондаги ёпиқ иқтисодиёт афзалликлари ҳақида фақатгина бугунги молиявий бўҳрон пайтида ижобий гаплар айтиш мумкин. Лекин АҚШдаги иқтисодий таназзулга доллар қийматининг мунтазам тушиб бораётгани ҳам ҳамроҳлик қиляпти.\nМарказий банк мулозимининг маълум қилишича, Ўзбекистон валюта захирасининг асосий қисми айнан долларда сақланмоқда. Ўзбекистон аҳолиси қўлидаги жамғармалар ҳам, асосан, АҚШ валютасида.\n“Долларнинг сўмга нисбатан қиймати мамлакат ичкарисида жиддий пасайгани йўқ, бироқ ташқаридан олиб келинадиган маҳсулотлар нархи яна ошиши турган гап,- дейди тошкентлик иқтисодчи ва журналист Дмитрий Поваров. - Доллар қийматининг тушиши билан бирга нархлар ошаётганини кузатмоқдамиз. Бугунги кунда 100 доллар бир-икки йил аввалги 100 доллар бўлмай қолди. Инфляция ортиб бормоқда”.\nЎзбекистон ҳукумати доллар қиймати пасайишининг иқтисодиётга таъсирини камайтириш мақсадида валюта захираларининг бир қисмини еврога алмаштира бошлади. Бироқ ҳеч ким доллардан мутлақо воз кечишга шошилмаётир.\nГонконгдаги “Фулбрайт секюритис” компанияси бош менежери Франсис Лун таъкидича, аслида таназзул ёқасида тургани айтилаётган АҚШ иқтисодиётида ҳам, Европа ва Осиёда ҳам иқтисодий ўсиш қайд этилмоқда. Дунё молиявий бозоридаги барча муаммолар ўтган йили ипотека қарзларини тўлай олмай қолган америкаликлар сони ортиб кетганидан бошланганини тасаввур қилиш қийин. Жаҳон бозорларидаги муаммоларни янада кескинлаштираётган асосий омил эса қўрқув бўлиб қолаётир.\n“Умуман олганда, ҳозирги вазият молия бозорларида АҚШ иқтисодиётига ишончнинг камайгани ва унинг инқирозга юз тутиши мумкинлигидан қўрқув билан изоҳланмоқда. Бозор ваҳимага тушиб қолган”, – деди Ф.Лун.\nАҚШ иқтисодиёти ўтган чорак аср давомида икки марта таназзулга юз тутганди. Бироқ оқибатлари ўта жиддий бўлиши айтилаётган АҚШдаги навбатдаги таназзулни четлаб ўтишдан энди бутун дунё манфаатдор.


Туркия Бош штаби ҳарбийларининг Россияга боришига рухсат беради\n17:17 / 18.02.2017\nТуркия Бош штаби мамлакат ҳарбий хизматчиларининг Россияга сафар қилишига ўрнатилган тақиқни бекор қилишга ҳозирлик кўрмоқда. Туркия ҳарбий-ҳаво кучлари 2015 йил ноябрь ойи охирларида Туркия-Сурия чегарасида Россиянинг Су-24 самолётини уриб туширганидан сўнг, ушбу тақиқ жорий қилинган эди, деб хабар қилмоқда Anadolu агентлиги.\nАгентликнинг ҳарбий манбаларига кўра, Туркия ва Россия ўртасидаги муносабатлар яхшиланганидан сўнг, ушбу тақиқ муҳокамалар мавзуси бўлган. Туркия Бош штаби турли ҳарбий тузилмаларга шу масалада мурожаат қилган, улар тақиқ бекор қилинишини ёқлаб фикр билдиришган. Бу қараш Туркия ТИВ ва мудофаа вазирлигига ҳам етказилган.\nТуркия Қуролли кучлари меъёрий ҳужжатларига кўра, ҳарбий хизматчилар бир тақвим йилида 30 кунгача хорижий меҳнат сафарида бўлишлари мумкин. Бундан ташқари, улар малака ошириш ва семинарларда қатнашишларига рухсат берилади.


Тожикистонни блокада қилиб миллиардлаб доллар фойдадан қуруқ қолганимиз… – mulkdor.com\nТожикистонни блокада қилиб миллиардлаб доллар фойдадан қуруқ қолганимиз…\nJune 16 2019, 02:06 БизнесЖамиятИқтисодИқтисод тарихиМафкурамизМақолаларМинтақаСиёсатТарихЎзбекистонҚадриятлар\nШу пайтгача Тожикистон ҳақида, уларга 20 йил давомида виза жорий этиб, уларни блокада қилиб қўйганимиз ҳақида нима ёзган бўлсам “қон-қардошлик”, “жон-қардошлик”дан келиб чиқиб ёзганман. Ўзингиз ўйлаб кўринг, чегаранинг уёғида “тожикистонлик” номи остида яшаётганларнинг камида 30-40% ўзбеклар, ўзимизнинг миллатдошлар эди. Қолганлари ҳам бизга бегона эмас, тил жиҳатдан биздан бироз фарқланса ҳам, аммо минг йиллардан бери биз билан аралашиб, ҳа шундай, қўшни бўлиб эмас, аралашиб яшаб, биз билан қиз олди-берди қилиб, урф-одат ва анаъналари ва эътиқоди бир хил бўлган миллат эди.\nАна шу одамларга, яъни “қон-қардош” ва “жон-қардош”ларимизга айнан Ўзбекистон манфати учун эмас, балки кимларнидир шахсий ғарази учун, зеро бу шахсий ғаразларнинг турлича талқинлари бор, 1999 йилда виза тартиблари жорий қилинди ва уларга поезддан бошқа ҳеч қандай транспорт воситаларида ёки пиёда Ўзбекистон ҳудудидан транзит сифатида фойдаланиш тақиқлаб қўйилди. Агар, Тожикистон аҳолисининг бир қисми ўзбеклар, қолган қисми ҳам “жон-қардош”лар эканини инобатга олсак бу иш мутлақо нотўғри бўлган эди. Шу пайтгача масалага шу тарафлама ёндашиб ёзганман.\nЭнди, масаланинг иккинчи, яна бир асосий жиҳати бор, қўйида шу ҳақда фикр юритаман.\nЎтган асрнинг 90-йиллари бошида фуқаролар уруши рўй берган Тожикистонда ҳамма нарса издан чиқди. Шундан кейин бу мамлакат фақат истеъмолчи бўлиб қолди холос. Ўшанда Россиядан келаётган ун, ёғни айтмаса, Тожикистонга асосан биз маҳсулот олиб кириб сотдик. Ун, ёғ, сабзавотлар, дуккаклилар, полиз маҳсулотлари, бензин, дизель, суюлтирилган газ, сиқилган газ, ҳаммаси биздан кирар эди. Эсимда, Тошкентда очилган Кока-Кола заводи Тожикистонга ҳар куни бир неча вагонлаб маҳсулот жўнатар эди. Бу жараён 1999 йилда виза жорий қилиниб, чегаралаб ёпилиб, чегараларнинг тоғлардан ўтган қисмларига миналар кўмилгунча давом этди. Ундан кейин Тожикистонга қуш ҳам учиб ўта олмади. Шу билан биз жуда катта бўлмаса ҳам, яхши бир бозордан айрилдик.\n2018 йил, чегаралар очилганда эса Тожикистон анча оёққа туриб олган, тожик тадбиркорлари кўпгина ишлаб чиқариш корхоналарини очиб бўлган эдилар. Агар ўшанда душманчилик жуда қаттиқ олиб борилмаганда ва чегаралар ёпилиб, тожикистонликларга виза жорий этилмаганда ўзбек тадбиркорлари Тожикистон бозорига кириб бориб, саноатнинг турли соҳаларида ва қишлоқ хўжалигида турли корхоналар очиб ёки Ўзбекистон маҳсулотларини етказиб бериб, буни ортидан орада ўтган йигирма йилда кўплаб натижага эришар эдилар ва бу мамлакатимиз учун фақат фойда бўлар эди.\nМен иқтисодчи эмасман, нўноқ бозорчиман. Аммо шу ҳолимда ҳам Тожикистонни 20 йил иқтисодий ва сиёсий блокада қилиш ортидан Ўзбекистон умумий ҳисоблаганда бир неча миллиардлаб доллар фойдадан қуруқ қолганини тахмин қилиб биламан. Бундан ташқари сайёҳлик соҳасида, шунингдек зиёрат сайёҳлиги, тиббиёт соҳаларида тожикистонликлардан анча пул ишласа бўлар эди. Не ажабки ўшанда буларни биронтасини ўйлашмади. Фақатгина, ҳаммаёқни ёпиб, блокада қилиб, Тожикистонда яшайдиган миллатдошларимизни ва тожик қардошларимизни азобда қолдиришди холос.\n“Ўшанда шундай қилмаса бўлмас эди, террорчилар ва наркотик трафиги кучли эди” дейишингиз мумкин. Аммо, тан олайлик, Тожикистонни блокада қилиниши террорчиларга ҳам, наркотик кириб келишига ҳам алоқаси йўқ эди. Хўп, ана алоқаси бор ҳам дейлик, аммо блока қилганимиздан кейин ҳам барибир наркотик кириб келаверди, террорчилар хавф солавердику. Қолаверса, ҳозир ҳам террорчилар хавфи тугагани йўқ ва норкотик кириб келиш эҳтимоли бор, аммо бизда раҳбар ўзгаргандан чегараларни очиб юборди. Сабаби, ҳозирги раҳбаримиз ва ҳукуматимиз Тожикистонни блокада қилиб нафақат тожикистонликлар, балки биз ўзимиз ҳам зарар кўраётганимизни яхши билишади. Шу учун ҳам блокадани очиб юборишди.\nҚолаверса қанақасига яқин қўшни бир давлатни, буни устига аҳолисининг анчаси миллатдош ўзбек эканлигини билиб ҳам 20 йиллаб блокадада ушлаш мумкин?\nМанба:Bugunning gapi UZ\nЎзбекистон қозоғистондан 3,2 тонна кумуш сотиб ...\n2018 йил январь-сентябрь ойларида Қозоғистон 339,5 миллион долларлик 2,4 минг тонна кумушни экспорт қилди. Бу ҳақда Кун.уз нашри LSга асосланиб хабар бермоқда. Фото:Gulf ...\nБизнесNovember 21 2018, 10:11\nАлишер усмонов forbes’нинг рус бизнесменлари ...\nРоссиянинг энг бадавлат кишиси - ўзбек миллатига мансуб Алишер Усмонов Американинг иккита компанияси – Apple ва Facebook’нинг ўзига тегишли акцияларини сотиб ...\nБизнесApril 17 2014, 01:04


Азамат Абдураимов: "Ғалаба учун шогирдларимга раҳмат айтаман" / CHAMPIONAT.asia\nАзамат Абдураимов: "Ғалаба учун шогирдларимга раҳмат айтаман"\n03 май 21:07\n“Андижон” – “Бухоро” учрашувидан сўнг ташкил этилган матбуот анжуманининг дастлабки қисмида “Андижон” бош мураббийи Азамат Абдураимов қатнашди.\n- Бугунги ўйинда шогирдларим характер кўрсатганлари учун ғалаба қозондик. Биз учрашувга фақат ғалаба учун майдонга тушгандик. Ўйиндан бир кун олдин қароргоҳимизда йиғилиш ўтказиб, йигитларга фақат ғалаба бизни қониқтиришини таъкидлаб ўтгандим. Ва улар бу айтганларимни бажаришга муваффақ бўлдилар. Бугунги ўйин биз учун анча оғир ўтди. Биз фақат ғалаба учун ўйнадик, - деб гап бошлади Азамат Абдураимов.\n- “Бухоро” жамоаси яхши шаклланган жамоалардан бири. Жамоага тажрибали мураббий Эдгар Гесс бошчилик қилмоқда. Ўз майдонларида “Бунёдкор”га етарлича қаршилик кўрсатганлигини ўзиёқ жамоа ҳақида илиқ фикрлар уйғотиши табиий. Жамоада тажрибали ўйинчилар талайгина. Масалан, Вуйовични олайлик. Бу ўйинчи марказда анча тартибли ўйин намойиш этди.\n- Алишер Азизовни бугун асосий таркибга киритган эдим. У ўйиндан олдинги машғулот давомида кичик жароҳат олиб қолди. Кейин зудлик билан Баҳром Абдураҳимовни туширишга мажбур бўлдим. Баҳром бу ўйинда жароҳат билан ўйнади. Чунки у сафарда “Локомотив”га қарши ўйинда майдонни жароҳат билан тарк этганди.\n- Бугун ўйинда бизга ҳавонинг иссиқлиги ҳам озгина таъсир қилди. Биринчи бўлимдаги ўйинимиз шунинг эвазига қовушмади. Энди кейинги баҳсларда фақат ғалаба қозониш учун майдонга тушамиз. Ғалаба учун шогирдларимга раҳмат айтаман.


Роман-эпопея жанрининг энг шоҳ асарларидан бўлмиш мазкур машҳур «Уруш ва тинчлик» романи кўлами жиҳатидан дунё адабиёти ихлосмандлари томонидан юксак эътирофларга сазовор бўлган. Бугун ушбу асарни жуда соғинган ва унинг янги нашрини интиқлик билан кутаётганлар кўп. Бунда, албатта, Толстой даҳоси ҳақида гапириш ўринли бўлади.\nРоссиянинг Наполеон томонидан босиб олиниши мумкин бўлган бир вақтда бошқалардан ўзларини устун деб билган турли табақаларни душманга қарши кураш воситасида бирлаштирган, айни пайтда эса рус халқининг маиший ҳаёти ва уларнинг дунёқарашини тўла-тўкис ифодалаган «Уруш ва тинчлик» асарининг дунёга келиши ўз даври учун катта воқеа эди.\nХалқимизнинг артлоқли фарзанди. улуғ сўз санъаткори Абдулла Қодирий беназир романлари, ҳаёт ҳақиқатига ёгрилган ҳикоя ва ҳажвиялари билан миллив адабиётимиз хазинасини бойитди, уни янги босқичга олиб чиқди.Қодирий - миллий романчилик мактабининг тамал тошини қўйган ёзувчи. Адиб қаламига мансуб "Ўткан кунлар" романи замонавий ўзбек адабиётининг дурдоналаридан бири саналади.\nЎзбек адабиётининг дурдоналаридан бири! Бу асарни ўқир эканман инсон зотининг нақадар тубан ва нақадар юксак ахлоқ эгаси бўла олишига яна бир карра амин бўлдим. Асар қаҳрамонларининг ҳаёт йўллари ҳали ҳам мени кўп ўйлантиради. Анварнинг хулқини кўриб, "шундайин мақталган хулқларнинг эгаси бўлиш мумкинми?", дея ўзимга савол бераман. Анварга мухолиф томоннинг эса (уларнинг исмларини ёзишни муносиб деб топмадим) нақадар жирканч эканликларига ҳайрат назари ила боқаман. Энг асосийси эса, ёзувчи Абдулла Қодирий томонидан бу қаҳрамонлар ҳаётий ва самимий ифодалаб берилган.


Челябинскда яшил қор ёғди. Маҳаллий аҳоли...\n14.01.2020 17:43 0 3000\nРоссиянинг Челябинск шаҳри аҳолиси ҳудудга яшил қор ёғганидан қўрқувга тушишди, дея ёзмоқда «РИА Новости».\nХабарда айтилишича, бу ғайритабиий ҳодиса кўпчиликни ҳайратга солган.\nЧелябинск вилояти экология бўлими бошлиғи Виталий Безруковнинг айтишича, шаҳарга ёққан қор яқин атрофдаги гранит конидан чиққан чанг туфайли яшил рангга кирган. Шамол кондаги чангларни атмосферага тарқатган, сўнг қор уларни ерга олиб тушган.\nБу чанг инсон саломатлигига зарар қилмаслиги таъкидланган.\nРоссия қор Челябинск


ЎзА - Жиноят кўчасидаги ўсмирнинг юзи қора, келажаги завол бўлади\n14.08.2018 15:46 Чоп этиш версияси\nЖиноят кўчасидаги ўсмирнинг юзи қора, келажаги завол бўлади\nТун ярмида Адолат холанинг уйқуси қочди. Бемаҳал келишга одатланган невараси Сардорбекни, четга ишлаш учун кетган ўғли ва келинини ўйлаб, кўнгли ўксиди...\nЖиноятга қарши курашиш ҳақиқати ва адолат\nЎғлини кўрмаганига ҳам 8 йил бўлибди. Ўшанда Сардорбек 9 ёшда эди. "Бечора болам, қўй шу сарсонгарчиликни. Ке, ўғлингга оталик қилсанг, менинг у ёғимдан бу ёғим яқин бўлса..." Шу пайт ичкаридан гурсиллаган овоз эшитилди. Сардорбек гиламда бежо тўлғаниб ётарди...\nОиладаги нотинч муҳит ва назоратсизлик фарзанд бебошлигига сабаб бўлади. Шу боис мамлакатимизда ўқувчи-ёшларнинг бўш вақтини мазмунли ташкил этиш мақсадида таълим муассасаларида фан, спорт ва касб-ҳунар тўгараклари фаолияти йўлга қўйилган. Вояга етмаганлар ишлари бўйича комиссия ишлаб турибди. Ота-она, мактаб ва маҳалла ҳамкорлигида ҳар бир фарзанд тарбиясига эътибор қаратилмоқда.\nАммо... Вояга етмаганлар, ёшлар ўртасида жиноятлар содир этилмоқда. Улар кимлар, деган саволга тегишли соҳа ходимлари жавоб беради.\n– Вояга етмаганлар ўртасидаги жиноятлар асосан нотинч, тез-тез оилавий жанжал бўлиб турадиган, ота-онаси ичкиликка ружу қўйган ёки ажрашган, шунингдек, хорижга ишлаш учун кетган оилалар фарзандлари томонидан содир этилмоқда, – дейди Ўзбекистон Республикаси Бош прокуратураси бошқарма бошлиғи ўринбосари Шерзод Раҳимов – Шу боис Бош прокуратура ва Вояга етмаганлар ишлари бўйича республика идоралараро комиссияси билан ҳамкорликда назоратсизлик ва жиноятчиликнинг барвақт олдини олиш борасида тизимли ишлар амалга оширилмоқда. Жумладан, носоғлом оилаларда тарбияланаётган вояга етмаганлар ўртасида ижтимоий-маънавий муҳитни яхшилаш, болаларнинг бўш вақтини мазмунли ташкил этиш бўйича ҳамкорликда амалга ошириладиган чора-тадбирлар дастурлари ишлаб чиқилиб, ҳудудларда тўлиқ ижрога қаратилган.\nМаълумотларга кўра, вояга етмаганлар ўртасида жорий йилнинг 6 ойида 362 жиноят содир этилган. Улар орасида ўғирлик, талончилик, босқинчилик ва безорилик каби жиноятлар кўп аниқланган.\n4343 нафар тарбияси оғир вояга етмаганлар ички ишлар идоралари томонидан профилактик ҳисобга олинган бўлиб, уларга таълим муассасалари ва маҳалла фуқаролар йиғинлари томонидан мураббийлар бириктирилиб, бўш вақтларини мазмунли ташкил этиш мақсадида турли тўгаракларга жалб этилди.\nБу даврда хулқи ижобий томонга ўзгармаган 508 нафар ўғил-қиз ихтисослаштирилган ёпиқ турдаги таълим муассасаларига жойлаштирилди.\nАмалга оширилган чора-тадбирлар натижасида рўйхатга олинганларнинг 3807 нафари профилактик ҳисобдан чиқарилди.\n...Сардорбекнинг ота-онаси бирга яшамасди. Шундан сўнг ота ҳам, она ҳам боласини ташлаб хорижга кетди. Оқибатда у қари бувисининг қўлида қолди. Сардорбек 1-синфга ўқишга борганда ота-онаси ёнида эди. У жуда иқтидорли ўқувчи сифатида тилга тушди. Спорт тўгаракларига мунтазам қатнаша бошлади. Дастлабки йилдаёқ фахрий ёрлиқ билан тақдирланди. Оилада мувозанат бузилгач, болага алоҳида эътибор қаратилмади. Аввалига отасини кейин онасини соғина-соғина зериккан аламзада бола энди кўчадан нажот қидира бошлади. Топган дўстлари билан бирга ўз уйидан пул ўғирлади. Секин-аста, билиб-билмай жиноят кўчасига кириб қолди.\nХалқимизда “Бир болага етти маҳалла ота-она” деган мақол бор. Хўш, ёшларнинг, айниқса, ўсмирларнинг жиноят кўчасига киришига нима сабаб бўлмоқда? Наҳотки, маҳалла, мактаб, қўни-қўшни кўз олдида ўсиб келаётган боладаги ўзгаришларни сезмаса. Зотан, тарбияси ноқис бола оиласига, маҳаллага, жамиятга ҳеч қандай наф келтирмайди.\n– Мазкур салбий ҳолатларнинг олдини олиш мақсадида вояга етмаганлар ишлари бўйича ҳудудий комиссия аъзоларидан иборат тузилган ишчи гуруҳлар томонидан назоратсиз ва қаровсиз аҳволда юрган ёшлар аниқлаб борилади, – дейди Ш.Раҳимов. – Уларнинг ота-оналари билан профилактик суҳбатлар ўтказилгандан сўнг ҳам фарзандларига таълим-тарбия бериш чорасини кўрмаган ота-оналар ёки уларнинг ўрнини босувчи шахсларга нисбатан маъмурий жавобгарлик ва бошқа таъсир чоралари кўрилмоқда.\nЖумладан, вояга етмаганлар ўртасида назоратсизлик ва ҳуқуқбузарликлар профилактикаси билан шуғулланувчи барча органлар томонидан ҳамкорликдаги ишлар тўғри йўлга қўйилганлиги натижасида, Қорақалпоғистон Республикаси, Тошкент шаҳар ва вилоятларда вояга етмаганлар томонидан содир этилган жиноятларнинг сезиларли даражада камайишига эришилди.\n...Сардорбек Тошкент шаҳар наркология диспансерида кўзини очди. Ёнида бувиси йиғлаб ўтирарди. Унинг меҳрибон бувисига меҳри ийиди...


Тери. Роалд Дал\nHome icon Бош саҳифа»Жаҳон адабиёти»Тери. Роалд Дал\nЎша 1946 йилда қиш жуда чўзилиб кетди. Апрел келган бўлса-да, шаҳар кўчаларида совуқ шамол изғир, осмонда эса қорли булутлар сузиб юрарди.\nДриоли исмли қария Риволи кўчаси бўйлаб оғир қадам ташлаб борарди. У совуқдан қалтирар, кўриниши аянчли эди; кир бўлиб кетган қора палтосида у жайрани эслатар, кўтарилган ёқаси устидан эса кўзларигина кўриниб турарди. Қандайдир қаҳвахонанинг эшиги очилди ва қовурилган жўжанинг ҳидидан унинг очликдан тиришган қорнида оғриқ турди. У кўргазмага қўйилган буюмлар - атирлар, ипак бўйинбоғ ва кўйлаклар, тақинчоқлар, идишлар, мебел, китобларни томоша қилганича йўлида давом этди. Бир оздан сўнг у суратлар кўргазмаси олдига етиб келди. Илгарилари у суратлар кўргазмасини томоша қиларди. Пешойнада у биргина суратни кўрди. У суратни томоша қилиш учун тўхтади. Сўнгра яна йўлида давом этиш учун ўгирилди, бироқ шу заҳоти тўхтади ва яна суратга тикилди. Бирдан унинг қалбида енгил титроқ турди, хотираси ишга тушди. У суратга яна қаради. Унда табиат манзараси акс этганди - шамолдан дарахтлар бир томонга қийшайиб кетган, самода эса қора булут тўпланганди. Сурат остида: «Хаим Сутин (1894-1943)» деган ёзув бор эди.\nДриоли суратдан ўзига таниш нарсани топиш учун унга қаттиқ тикилди. Ваҳимали сурат, ўйлади у. Қандайдир ғалати ва ваҳимали... Лекин менга ёқди... Хаим Сутин... Сутин... «Ё, Худойим! - бехосдан хитоб қилди у. - Бу менинг кичкинтой қалмиғим-ку! Менинг кичкина қалмиғимнинг сурати. Парижнинг энг яхши кўргазмаларидан бирига қўйилган экан! Буни қара-я!».\nҚария кўргазма ойнасига яқинлашди. У бу йигитчани аниқ-равшан эслади - ҳа, уни энди эслади. Бу қачон бўлган эди? Қолган нарсаларни эслаш осон эмасди. Бунга анча бўлди. Қачон эди? Йигирма - йўқ, ўттиз йилдан ҳам ошди. Ҳа, бу биринчи жаҳон урушидан бир йил илгари, 1913 йилда содир бўлганди. Худди шундай. У Сутинни, ғамгин, доим ўйчан юрадиган бу қалмиқ йигитини ўшанда учратган эди.\nУ қандай зўр сурат чизарди! У энди аниқ эслади - кўчалар, ахлат тўла идишлар, лой ҳиди, ахлат титаётган мушуклар ва остонада оёқларини кўз-кўз қилиб турган семиз аёллар - ҳамма-ҳаммаси ёдига тушди. Бу кўчанинг номи нима эди? У қаерда яшарди?\nСите-Фалгюерда, мана қаерда! Қария кўча номини эслай олганидан кўнгли тўлиб бошини силкитди. Йигитчанинг биргина курси ва каравот жойлашган устахонаси шу кўчада эди.\nҚизиқ, ўйлади Дриоли, қандай қилиб ҳамма нарса, ҳар бир майда-чуйда ипидан игнасигача осонлик билан ёдига тушди?\nМана, масалан, татуировка воқеасини олайлик. Қандай бемаъни воқеа бўлганди. Нимадан бошланган эди? Ҳа, у бойиб кетган ва вино сотиб олганди. У қўлтиғига шиша солинган халтани қистириб устахонага кириб келганида йигитча сурат чизаётган, Дриолининг хотини эса хона ўртасида ўтирган кун ёдига тушди.\n- Бугун байрам қиламиз, - деди у. - Учовимиз кичкинагина байрам қиламиз.\n- Нимани байрам қиламиз? - сўради йигитча унга қарамасдан. - Балки, хотининг менга турмушга чиқиши учун у билан ажрашишга қарор қилганингними?\n- Йўқ, - деди Дриоли. - Бугун пул ишлаганимни байрам қиламиз.\n- Мен эса пул топмадим. Буниям нишонласа бўлади.\n- Албатта, агар истасанг.\nДриоли стол ёнида тугунни ечарди. У ўзини чарчаган сезди ва тезроқ вино ичгиси келди. Бир кунда тўққизта мижоз - бу жуда яхши, лекин кўзни расво қилади. Илгари ҳеч қачон бир кунда тўққизта мижоз келмаганди. Тўққиз нафар маст аскар, улар нақд пул тўлашди. Натижада у бойиб кетди. Лекин қаттиқ зўриқиб ишлади. Дриоли чарчоқдан қизариб кетган, оғриётган кўзларини қисди. У шишаларни очишга киришди. Қопқоқлар пақиллаб очилди. Йигитча мўйқаламини қўйди.\n- Ё, Худойим! - деди у. - Бунақа шовқинда ишлаб бўладими, ахир?\nАёл суратга яқинлашди. Дриоли ҳам бир қўлида шиша, бир қўлида қадаҳ ушлаганича унинг ёнига яқинлашди.\n- Йўқ! - қичқирди йигитча кутилмаганда қони қайнаб. - Илтимос, борманг! - У суратни девор томонга ўгириб қўйди. Бироқ Дриоли уни кўришга улгурди.\n- Менга ёқди.\n- Ажойиб. Сен чизган суратлар ажойиб чиқади. Менга уларнинг барчаси ёқади.\n- Ҳамма бало шундаки, - деди йигитча қовоғини уйиб, - улар ейишга яроқсиз. Уларни ея олмайман.\n- Барибир улар ажойиб. - Дриоли унга вино т›ўла қадаҳни узатди. - Ич, - деди у. - Бу сенга қувват бўлади.\nҲеч қачон, ўйлади у, бунчалик бахтсиз ёки қайғули қиёфани умрида кўрмаган. У йигитчани етти ой илгари қаҳвахонада кўрганди. У ёлғиз ўзи ўтирар ва кўринишидан рус ёки осиёликка ўхшагани учун Дриоли унинг ёнига ўтириб гап қотди:\n- Сиз русмисиз?\nДриоли ўрнидан сапчиб туриб уни қучоқларкан, ўзи ҳам Минскдан эканлигини айтиб қичқирди.\n- Умуман олганда, мен Минскдан эмасман, - деганди ўсмир ўшанда, - у ердан унча узоқ бўлмаган жойда туғилганман.\n- Смиловичида, Минскдан ўн икки мил узоқда.\n- Смиловичи! - хитоб қилди Дриоли уни қучоқлаганича. - Болалигимда у ерда кўп бора бўлганман. - Кейин у жойига ўтириб суҳбатдошининг юзига меҳр билан тикилди. - Биласанми, - деди у, - сен Фарбда яшайдиган русларга ўхшамайсан. Сен кўпроқ татар ёки қалмиққа ўхшайсан. Сен ҳақиқий қалмиқсан.\nЕнди эса устахонада Дриоли вино тўла қадаҳни бир кўтаришда бўшатган йигитчага тикилиб турарди. Ҳа, унинг юзи худди қалмиқларникидек - кенг ёноқли, бурни катта. Унинг қулоқлари ҳам катта-катта эди. Бундан ташқари, кўзлари қисиқ, сочлари қора, лаблари қалин, қўллари эса - бу қўллар уни доимо ҳайратга соларди, худди аёлларникидек нозик ва оппоқ, бармоқлари ингичка эди.\n- Яна қуй, - деди йигитча. - Байрам байрамдек бўлсин.\nДриоли винони қадаҳларга бўлди ва курсига ўтирди. Йигитча Дриолининг хотини ўтирган синиқ каравотга ўтирди.\n- Бугун тўйгунимизча ичамиз, - деди Дриоли. - Мен бойман. Яна вино олиб келаман. Неча шиша олиб келай?\n- Яна олтита, - деди йигитча. - ҳар биримизга иккитадан.\n- Яхши. Ҳозир олиб келаман.\n- Мен сен билан бораман.\nДриоли қаҳвахонадан олти шиша оқ вино сотиб олди ва улар устахонага қайтиб келишди. Улар шишаларни полга икки қатор қилиб теришди ва Дриоли уларнинг қопқоғини очгач, маишатни бошлаб юборишди.\n- Фақат жуда бой одамларгина, - деди Дриоли, - мана шундай байрам қилишлари мумкин.\n- Тўғри, - деди йигитча. - Сен ҳам шундай деб ўйлайсанми, Жози?\n- Тузукмисан, Жози?\n- Дриолини ташлаб, менга тегмайсанми?\n- Зўр вино, - деди Дриоли. - Ичиб роҳат қиласан.\nУлар шошмасдан ичишарди. Улар ҳар хил мавзуда суҳбатлашишар, сўнгра винони мақташар, кейин эса яна суҳбатни давом эттиришарди. Бир оздан сўнг Дриоли чироқни ёқиш учун ўрнидан турди. У ўзини худди ҳавода сузиб кетаётгандек ҳис қилди.\n- Менга қара, - деди Дриоли. - Менда бир фикр бор. - У каравот ёнида чайқалиб турарди. - Менга қара, кичкина қалмиғим.\n- Менда зўр фикр бор. Эшитяпсанми?\n- Мен Жозини эшитяпман.\n- Илтимос, гапимга қулоқ сол. Сен менинг дўстимсан ва менимча, сен шундай зўр рассомсан-ки, мен ажойиб бир расмга эга бўлмоқчийдим...\n- Ҳаммасини ол. Фақат хотининг билан гаплашишимга халақит берма.\n- Йўқ-йўқ, гапимни эшит. Менда шундай расм бўлсинки, мен қаерда бўлмай, сен чизган расм мен билан бўлсин. - У чўккалади ва йигитчанинг тиззасидан ушлади. - Илтимос, қулоқ сол.\n- Гапини эшит, - деди хотини.\n- Гап бундай. Сен менинг орқамга, теримга расм чизасан. Кейин эса бу расм ҳеч қачон ўчмаслиги учун унга игна юргизиб чиқасан.\n- Каллангдан ўргилдим!\n- Игнани қандай юргизишни ўргатаман. Бу жуда осон. Ёш бола ҳам эплайди.\n- Мен ёш бола эмасман.\n- Бутунлай ақлдан озибсан. Бунинг нима кераги бор сенга? - Рассом унинг кўзларига тикилди. - Худо ҳаққи, айт-чи, бунинг нима кераги бор?\n- Бу қийин эмас-ку! Осон-ку! Осон!\n- Игна юргизишни айтяпсанми?\n- Ҳа! Бирпасда ўргатиб қўяман!\n- Бу қийин иш!\n- Нима деяётганини билмаяпти, деб ўйлаяпсанми?\n- Сен маст бўлиб қолибсан.\n- Жозининг суратини чизардинг. Хотинимнинг суратини орқамга чиздиришга ҳаққим йўқми?\n- Ҳа. - Хотинининг исмини эслатиши билан йигитчанинг лаблари осилишини Дриоли биларди.\n- Йўқ, - деди хотини.\n- Азизам Жози, илтимос. Мана бу шишадагини тугат, ўшанда янада жозибали кўринасан. Бу қойилмақом фикр-ку. Умримда бунақанги фикрни хаёлимга келтирмаганман.\n- Қанақа фикр?\n- Сенинг расмингни орқамга чиздиришни. Бунга ҳаққим йўқми?\n- Менинг расмимни? Бемаъни фикр.\n- Яхши фикр, - деди йигитча. - Бунинг учун ичса бўлади.\nУлар яна битта шишани бўшатишди. Кейин эса йигитча гап қотди:\n- Ҳеч нарса чиқмайди. Татуировкани эплолмайман. Кел, яхшиси орқангга сурат чизаман ва у сен чўмилмагунингча ўчмайди. Агар ҳеч қачон чўмилмасанг, умрингнинг охиригача қолади.\n- Йўқ, - деди Дриоли.\n- Ҳа. Агар чўмилсанг, мен чизган суратни қадрламаган бўласан. Бу сенга имтиҳон бўлади - менинг санъатимни қадрлармикансан.\n- Бу менга ёқмаяпти, - деди Дриолининг хотини. - У сенинг санъатингни шунчалик қадрлайдики, бир умр чўмилмай ўтиб кетади. Ундан кўра татуировка бўла қолсин.\n- Буни эплолмайман.\n- Бу жуда осон. Сенга икки дақиқада ўргатиб қўяман. Кўрасан. Ҳозир асбобларни олиб келаман. Игна ва бўёқ - бори шу. Менда ҳар хил ранглар бор.\n- Кўрасан, - деди Дриоли. - Ҳозир олиб келаман. - У ўрнидан турди ва хонадан чиқиб кетди.\nЯрим соатдан сўнг Дриоли қайтиб кирди.\n- Ҳамма керакли нарсаларни олиб келдим! - хитоб қилди у жигарранг чамадонни силкитиб. - Татуировкачи учун керакли ҳамма нарса шунинг ичида.\nУ чамадонни стол устига қўйиб очди ва унинг ичидан электр игналар ва турли рангдаги бўёқлар солинган идишчаларни олди. У электр игнанинг тугмачасини босди. Вижиллаган овоз эшитилди ва игнанинг учи титрай бошлади. Дриоли енгини шимарди.\n- Энди қараб тур. Бунинг қанчалик осонлигини кўрасан. Қўлимга бирор нарсани чизаман.\nУнинг қўли тирсагигача ҳар хил суратлар билан қопланганди, лекин у ўз санъатини намойиш этиш учун қўлидан унча катта бўлмаган жой топа олди.\n- Аввало ранг танлайман - мана бу кўкини... игна учини рангга ботираман... Хўш,... игнани тик ҳолда ушлаб уни эҳтиёткорлик билан тери устида юргизаман... мана... кичкинагина мотор ва электр ёрдамида игна терини тешади, бўёқ эса унинг остига киради. Кўрдингми, жуда осон... қара, қўлимга итнинг расмини чиздим.\nЙигитча қизиқиб қолди.\n- Кел, мен ҳам синаб кўрай. Сенда.\nУ вижиллаётган игна билан Дриолининг қўлига кўк чизиқ чизишга киришди.\n- Ҳа, ростдан ҳам осон экан.\n- Жози, бу ёққа кел! - қичқирди Дриоли. У худди жуда зўр ўйинга тайёрланаётган боладек типирчиларди. - У қаерда туради?\n- Стол ёнида турсин. Сочларини тараб олсин. У сочларини ёйиб тарасин - уни ана шу ҳолида чизаман.\n- Зўр, сен даҳосан.\nАёл қўлида қадаҳни ушлаганича истамайгина стол ёнига келди.\nДриоли кўйлагини ечиб ташлади. У жойида турганича чайқаларди. Унинг бадани оқ, деярли туксиз эди.\n- Хўш, - деди у, - мен қаерга тураман?\n- Курсига ўтир. Бўл тезроқ, ишни бошлайман.\n- Мен тайёрман.\n- Аввал, - деди йигитча, - расм чизаман. Агар яхши чиқса, татуировка билан шуғулланаман. - У Дриолининг орқасига чўткасини юргизди.\n- Эй! Эй! - қичқирди Дриоли. - Орқамда қирқоёқ юрибди!\n- Жим ўтир! Қимирлама!\nЙигитча тезда ишга киришди. У ярим соатдаёқ ишини тугатди.\n- Мана, бўлди, - деди у Жозига ва Жози шу заҳоти каравотга ўзини ташлаб ухлаб қолди.\nДриоли эса ухламасди. У йигитча игнани олиб уни бўёққа ботиришини кузатиб турди, кейин эса елкасида ачишишни туйди. Нохуш, лекин чидаса б›ўладиган оғриқ унинг уйқусини қочирди. Йигитча ғайритабиий завқ билан ишларди. У ўз ишига берилиб кетганди.\nЯрим тун бўлганда ҳам йигитча ишлаётганди. Дриоли рассом бир қадам ортга чекиниб «Бўлди» деганида тонг отиб, кўчада одамлар пайдо бўла бошлаганини хотирлади.\n- Суратни кўрмоқчиман, - деди Дриоли.\nЙигитча ойна олиб уни қийшайтирди ва Дриоли бошини бурди.\n- Ё, Худо! - хитоб қилди у.\nУнинг бутун бадани, елкасидан белигача турфа ранг б›ўёқларга тўлиб кетганди. Игна излари шунчалик қалин эдики, сурат худди мойбўёқда чизилгандек эди. Йигитча зўр ишлаганди. Сурат худди тирикдек эди.\n- ўзимга ҳам ёқяпти. - Йигитча орқага қадам ташлаб ишига танқидий назар ташлади. - Биласанми, - деди у, - унинг остига имзо чексам яхши бўлади. - У вижиллайдиган игнани олиб, Дриолининг буйраги жойлашган ерга имзосини қўйди.\nҚария Дриоли пешойнадаги суратга тикилганича тошдек қотиб турарди. У эслаётган воқеалар анча йиллар бурун бўлган, худди унинг илгариги ҳаётида юз бергандек эди.\nЙигитча-чи? Унга нима бўлганди? У урушдан келибоқ Жозидан уни сўраганини эслади:\n- Менинг кичкина қалмиғим қани?\n- Кетди, - деганди у ўшанда. - Қаёққа кетганини билмайман-у, лекин эшитишимча, уни қандайдир бойвачча ишга ёллабди ва сурат чиздириш учун Серега олиб кетибди.\n- Балки, у қайтиб келар?\n- Балки. Ким билади дейсан?\nўшанда у ҳақда сўнгги марта эслашганди. Шундан сўнг улар тез орада денгизчилар ва иш кўп Гавр шаҳрига кўчиб кетишди. Қария Гаврни эслаб жилмайди. Урушлар ўртасидаги бу йиллар зўр ўтганди: порт яқинида унинг устахонаси, шинам уйи бор эди ва ҳар куни қўлига сурат чиздирмоқчи бўлган денгизчилар унинг олдига келиб туришарди. ўша давр ҳақиқатан ҳам зўр эди.\nКейин эса уруш бошланди, немислар пайдо бўлишди, Жози ҳалок бўлди ва ҳаммаси тугади. Энди унинг суратлари ҳеч кимга керак бўлмай қолганди. Бошқа иш қилишга эса у анча қариб қолганди. У тушкун кайфиятда омади келишига умид қилиб Парижга қайтди. Аммо омади келмади.\nМана, уруш ҳам тугади ва эски ҳунарини яна давом эттиришга унинг на пули, на кучи бор. Тиланчилик қилишни ёқтирмайдиган қария нима билан шуғулланиши мумкин? Очликдан ўлмаслик учун яна нима қилса бўлади?\nХўш-хўш, ўйлади у суратга тикилганича. Демак, бу менинг кичкина қалмиғимнинг иши. Бир неча дақиқа илгари орқасида сурат борлиги унинг эсида ҳам йўқ эди. У буни аллақачон унутиб юборганди. У пешойнага яқинроқ бориб ичкарига мўралади. Деворга кўплаб суратлар осилган ва чамаси, уларнинг ҳаммаси битта рассом томонидан чизилган эди. Кўргазмани томоша қилаётганлар кўп эди. Тушунарли, бу шахсий кўргазма. Ички туғёнга бўйсунган Дриоли эшикни очди ва ичкарига кирди.\nБу қизил гилам тўшалган узун бино эди ва - Ё, Тангрим - бу ер қандай чиройли ва иссиқ! Одамлар суратларни томоша қилиб юришарди. Дриоли остонада турганча уларга аралашиб кетишни ўйлай бошлади. Лекин у қадам ташлашга улгурмай кимнингдир овози янгради:\n- Сизга нима керак?\nГапирган киши қора костюм-шимда эди. У оқ юзли, тўладан келган эди. Унинг юзи шундай семиз эдики, ёноқлари худди спаниел зотли итнинг қулоқларидек осилиб тушганди. У Дриолига яқинлашди ва яна сўради:\nДриоли жим турарди.\n- Марҳамат қилиб чиқиб кетсангиз.\n- Суратларни томоша қилсам бўлмайдими?\n- Чиқиб кетинг.\nДриоли жойидан қўзғалмади. Бирдан у ўзининг қаҳрга тўлаётганини ҳис қилди.\n- Келинг, жанжал кўтармайлик, - деди ҳалиги киши. - Марҳамат, бу ёққа. - У семиз қўли билан Дриолининг қўлидан ушлаб эшик томон тортди.\nУ бунга чидаб туролмади.\n- Ифлос қўлларингни торт! - қичқирди Дриоли.\nУнинг овози кўргазманинг узун зали бўйлаб таралди ва ҳамма у томонга қаради. Хизматчилардан бири ёрдамга шошилди ва энди Дриолини икки киши бўлиб эшик томон судрай бошлашди. Одамлар уларнинг курашини жимгина кузатишарди.\n- Менда ҳам, - қичқирди Дриоли, - менда ҳам бу рассомнинг асари бор! У менинг дўстим эди, у менга сурат совға қилган!\n- Телба. Ақлдан озган.\n- Политсияни чақириш керак.\nКескин ҳаракат қилган Дриоли кутилмаганда уларнинг қўлидан чиқиб кетди ва кўргазма зали бўйлаб югураркан, қичқирди:\n- Ҳозир кўрсатаман! Кўрасизлар! - У палтосини ечди, кейин костюм ва кўйлагини улоқтирди ва одамларга орқасини ўгирди. - Хўш? Кўряпсизларми? Мана!\nБирдан атрофга жимлик чўкди, ҳамма жойида қотиб қолди. Йиғилганлар татуировкага қараб туришарди. У ўчиб кетмаган, ранглар ҳали ҳам ёрқин турар, лекин қария озиб кетгани учун сурат ғижимлангандек кўринарди.\nКимдир хитоб қилди:\n- Гапи рост экан!\nШу заҳоти ҳамма ҳаракатга келди, қарияни ўраб олишди.\n- Бунга шубҳа йўқ!\n- Унинг дастлабки пайтлардаги услуби, шундай эмасми?\n- Қаранг, имзоси ҳам бор экан!\n- Сал эгилинг, сурат текисроқ бўлсин.\n- Жуда эскига ўхшайди, қачон чизилган?\n- Бир минг тўққиз юз ўн учинчи йилда, - жавоб қилди Дриоли. - Кузда.\n- Сутинга татуировка қилишни ким ўргатган?\n- Бу аёл ким?\nКўргазма хўжайини одамлар орасидан ўтиб Дриолининг ёнига келди.\n- Жаноб, - деди у. - Мен уни сотиб оламан.\nДриоли унинг бақбақалари қандай силкинганини кўрди.\n- Мен уни сотиб оламан, деяпман.\n- Уни қандай қилиб сотиб оласиз? - сўради Дриоли.\n- Бу сурат учун икки юз минг франк бераман.\n- Рози бўлманг! - деди кимдир орқадан унинг қулоғига пичирлаб. - У йигирма баробар қиммат туради.\nДриоли нимадир дейиш учун оғиз жуфтлаган эди. Лекин ҳеч нарса дея олмай оғзини юмди, кейин яна очди:\n- Лекин уни қандай сота оламан? - Унинг овозида қайғу оҳанги бор эди.\n- Ҳа! - дейишди йиғилганлар. - Уни қандай сотади? Сурат унинг бўлаги-ку!\n- Менга қаранг, - деди хўжайин. - Сизга ёрдам бераман. Сизни бой қиламан. Иккаламиз келишиб олишимиз мумкин.\nКўнгли нохуш нарсани сезган Дриоли унга қаради.\n- Лекин уни қандай қилиб сотиб оласиз, жаноб? Уни сотиб олиб нима қиласиз? Қаерда сақлайсиз? Уни қаерга қўясиз?\n- Қаерда сақлайман? Қаерга қўяман? Хўш... - Хўжайин бурнини қашлади. - Менимча, - деди у, - агар суратни сотиб олсам, сизни ҳам сотиб оламан. Ҳамма бало мана шунда. - У жим бўлиб қолди ва яна бурнини қашлади.\n- Сиз тирик экансиз, суратнинг ҳеч қандай қиймати йўқ. Ёшингиз нечада, дўстим?\n- Олтмиш бирда.\n- Соғлигингиз унчалик яхшимасдир, а? - Хўжайин Дриолига худди қари отни баҳолаётгандай назар ташлади.\n- Бу менга ёқмаяпти, - деди Дриоли тисариларкан. - Тўғриси, бу менга ёқмаяпти.\nУ ортига тисариларкан, бўйи баланд кишига урилди. Дриоли ўгирилди ва узр сўради. Киши эса жилмайди ва қўлқоп тақилган қўли билан қариянинг яланғоч елкасига шапатилади.\n- Менга қаранг, дўстим, - деди у жилмайганича. - Сиз чўмилишни ва офтобда тобланишни ёқтирасизми?\nДриоли унга қўрқув билан назар ташлади.\n- Лаззатли таомларни ва Бордонинг машҳур қизил виносини яхши кўрасизми? - Киши оппоқ тишларини кўрсатиб илжайди. Унинг қўли ҳали ҳам Дриолининг елкасида турарди. - Ёқадими?\n- Ҳм... ҳа, - жавоб қайтарди Дриоли. - Албатта.\n- Гўзал аёллар-чи?\n- Сиз учун махсус тикилган костюм ва кўйлаклар-чи? Сизга кийим лозимга ўхшайди.\nДриоли унинг таклифини кутиб турарди.\n- Оёғингизга мос пояфзални охирги марта қачон кийганингизни эслай оласизми?\n- Кийишни истармидингиз?\n- Ҳар куни эрталаб соқолингизни олишни-чи?\nДриоли унинг кўзларига боқди ва ҳеч нима демади.\n- Ётоқхонангизда нонуштангизни олиб келадиган хизматкорни чақириш учун қўнғироғингиз бўлишини-чи? Шуларнинг ҳаммасига эга бўлишни истармидингиз?\nДриоли унга жим қараб турарди.\n- Биласизми, мен Канндаги «Бристол» меҳмонхонасининг хўжайиниман. Сизга ўша ерда умрингизнинг охиригача менинг меҳмоним сифатида яшашни таклиф қиламан. - У суҳбатдошига бундай ёрқин келажакни тасаввур қилиб роҳатланиши учун имконият бериш мақсадида бир оз жим турди. - Сизнинг ягона мажбуриятингиз - буни роҳат десам ҳам бўлади - соҳилда биргина ич кийимда юриш, чўмилиш бўлади. Хоҳлайсизми?\n- Тушуняпсизми - барча меҳмонлар шу тарзда Сутиннинг ажойиб асарини кўришлари мумкин бўлади. Сиз машҳур бўлиб кетасиз ва сиз ҳақингизда: «Анови кишини қара, орқасида ўн миллион франк билан юрибди» дейишади. Қалай, ёқадими?\nДриоли қўлқопли киши ҳазиллашмаяптимикин, дегандай қаради.\n- Фикрингиз зўр, - деди у. - Лекин жиддий айтяпсизми?\n- Тўхтанг, - гапга аралашди кўргазма хўжайини. - Менга қаранг, қария. Мана, нима қиламиз. Мен суратни сотиб оламан ва жарроҳ сизнинг терингизни шилиб олади. Сиз мен берган пулни олиб истаган тарафингизга кетаверасиз.\n- Орқам шилинган ҳолда-я?\n- Йўқ-йўқ, нима деяпсиз? Мени нотўғри тушундингиз. Жарроҳ сизга янги тери қўяди. Бу осон.\n- Буни қила оладими?\n- Бунинг қийин жойи йўқ.\n- Бунинг иложи йўқ! - деди қўлқоп таққан киши. - У терини алмаштириш учун ўта қари. У ўлиши мумкин. ўлиб қолишингиз мумкин, дўстим.\n- Табиий. Сиз оператсияни кўтара олмайсиз. Суратга эса ҳеч нарса бўлмайди.\n- Э, Худойим! - қичқирди Дриоли.\nУ даҳшатга тушди, у атрофини ўраб турган одамларга бир-бир қараб чиқди ва кимнингдир овозини эшитди:\n- Агар бу қарияга яхши пул таклиф қилсак, эҳтимол, у шу ернинг ўзида ўзини-ўзи ўлдиришга рози бўлар. Нима дейсизлар?\nБир неча киши ҳиринглади. Қўлқопли киши яна Дриолининг елкасига қўлини қўйди.\n- ўзингиз ҳал қилинг, - деди у оппоқ тишларини кўрсатганича илжайиб. - Юринг, овқатланиб гаплашамиз. Қорнингиз очдир?\nДриоли унга қовоғини уйиб қаради. Унга бу киши ёқмаётганди.\n- Қовурилган ўрдак ва бир шиша «Шамбертен»га тобингиз қалай? - сўради у киши. - Ёки ширинликларга.\nДриоли шифтга тикилди, унинг оғзидан сув оқиб кетди.\n- Қанақа ўрдакни ёқтирасиз? - давом этди киши. - Яхши қовурилганини ё...\n- Кетдик, - деди Дриоли. У кўйлагини олиб тезда кийди. - Кетдик, жаноб.\nБир дақиқадан сўнг у янги хўжайини билан кўргазмани тарк этди.\nБир неча ҳафтадан кейин Сутиннинг дастлабки пайтларда терига чизган аёл киши сурати Буенос-Айресда сотувга қўйилди. Яна бир нарса. Каннда «Бристол» номли меҳмонхонанинг йўқлиги кишини хавотирга солади. Ишқилиб, қария омон бўлсин-да.


12:12 / 04.01.2017\nЗеро, инсоннинг ризқи ҳалолдан бўлса, кўнгли хотиржам, дуоси тез ижобат қилинадиган бўлади. Кимнинг дуоси мустажоб экан, дунёда ундан кучли инсон бўлмайди. Набий алайҳиссалом Саъд ибн Абу Ваққос разияллоҳу анҳуга ”Эй Саъд, ҳалқумингни покла, дуоси ижобат қилинадиганлардан бўласан!”, деган эканлар (Имом Табароний ривояти). Боз устига топаётган ризқининг ҳалолдан бўлишига эътибор бермасдан аралаш - қуралаш, ҳаром - ҳариш еб - ичиш, одамларни алдаб ёки зулм қилиб пул топиш дунёю охиратда ёмон оқибатларга сабаб бўлади. Болалар тарбияси бузилади. Уларнинг яхшиликка бўйин эгиши, мўмин-қобил бўлиб вояга етиши қийинлашиб қолади. Чунки ҳаром луқма кишининг табиати ва руҳиятига салбий таъсир кўрсатмай қолмайди. Охиратда ҳисоб-китоби эса ҳаммасидан оғир бўлади. Шу боис Қуръони карим ва ҳадиси шарифларда ҳалол-покиза нарсалардан ризқланишга тарғиб этилар экан, айни чоғда ҳаром йўллар билан касб қилишдан қаттиқ қайтарилади. Рибо - судхўрлик эса ҳаром қилинган касбларнинг энг аввалида туради.\nАбу Саъид Ал Худрий розияллоҳу анҳудан ривоят: Расулуллоҳ соллалоҳу алайҳи ва саллам: “Олтинни - олтинга, кумушни - кумушга, буғдойни - буғдойга, арпани - арпага, хурмони - хурмога ва тузни - тузга алмашганингизда тенгма - тенг ва қўлма - қўл алмашингиз. Энди ким зиёда қилса ёки зиёда қилишни сўраса, бас у рибо қилибди. Олувчи ҳам, берувчи ҳам тенгдир.” – дедилар.\nНегаки, пластикдаги пул билан қўлингиздаги нақд пул бир жинсли нарса. Юқоридаги ҳадиси шарифда эса бир жинсли нарсалар айирбошланганда тенгма - тенг ва қўлма - қўл бўлиши лозимлиги айтилган эди. Демак бировнинг пластик картасидаги пулни нақдлаб бермоқчи бўлган одам ҳеч қандай ортиқча пул олмаслиги керак. Акс ҳолда рибо содир қилинган бўлади. Валлоҳу аълам”.\nпул Пластик карта судхўрлик\nТошкентда қалбаки пулларни ясаш билан шуғулланган жиноий гуруҳ қўлга олинди\nАёл киши нега эркаклардан камроқ пул топиши маълум бўлди


"Одночи"лар армияси ёхуд ёшлар орасида авж олаётган саводсизлик ҳақида / Ўзбекистон янгиликлари, энг сўнгги хабарлар\nМулоҳаза 4 Шархлар 3743 кўрилди\n"Одночи"лар армияси ёхуд ёшлар орасида авж олаётган саводсизлик ҳақида\nдек 14 / 2016\nКейинги йилларда саводсизлик авж олиб кетди. Айниқса, ёшлар орасида. Бундай саводсиз, дунёқараши тор қатламга “Одночи” деган атама қўлланила бошланди. Боиси, дастлаб “Одноклассники” ижтимоий тармоғи ана шундай саводи ҳаминқадар бўлган навқирон қатламнинг паккасига айланди. “Одночилар” армияси ҳозир барча ижтимоий тармоқларга мўрмалақдек бостириб кирмоқда. Гуруҳлар, саҳифалар очишмоқда. Оҳо, у ердаги хатолар, у ердаги савиянинг даражаси... Мен гапирмай, сиз ўқиманг! Лекин мен гапирмасам, сиз ўқимасангиз бўлмайди.\nКимга қанақа, билмадим, лекин шундай имловий хатоларни кўрсам, асабим бузилади, жаҳлим чиқади. Ҳатто ўз исм-шарифини тўғри ёза олмайдигани қанча. (Э, ақли расо! Биламан, миянг тўла ғиж-ғиж фикр. Қўйиб берса, отангга маслаҳат берадиган даражадасан. Тилинг бир қарич. Қўлингда сўнгги русумдаги телефон, эгнингдаги кийимларни олиб бергунча отангни чўнтаги шилинган. Ҳеч бўлмаса, шуларни оқла. Ҳеч бўлмаса, ўз исм-шарифингни тўғри ёзишни ўрган!)\nҲозирги мактабни битираётган болаларга бир қатор гап ёздирсангиз, камида 4-5 та хато қилади. Хўш, нега шундай? Бошланғич синф ўқитувчиси уларга қандай таълим берган? Дарсига виждонан ёндошиб, ўқувчисига тўғри ёзишни ўргатганми? Ёки тўғри ёзишга мажбур қилганми?\nБиринчи навбатда, бунга бошланғич синф ўқитувчиси айбдор! Вақтида қаттиқ турмаган, саводини кучли назоратга олмаган. Бунинг оқибатини шаклланган “саводсизлар армияси” мисолида кўриб турибмиз. (Ёки буни бошқачароқ талқин қилиш мумкин: Савод ўргатадиган ўқитувчиларнинг ўзи саводсиз! Бошқача хулоса йўқ.)\nЎқитувчилар мендан хафа бўлишмасин! Тўғри, бу ерда тирикчиликка андармон бўлиб қолган ота-оналарнинг ҳам масъулиятсизлиги ва лоқайдлиги бор. Бироқ энг катта жавобгарликни шахсан сизнинг зиммангизга юклаган бўлардим. Чунки шунинг учун ўқигансиз, шунинг учун ойлик оласиз, шунинг учун сизга ишониб, фарзандларимизни қўлингизга топширамиз. Илтимос, саводсиз шогирдлар етиштиришни бас қилинг!\nМенинг биринчи ўқитувчим Иноятхон Алимова бўлганлар. Ҳозир ҳам Риштон туманидаги 39-ўрта мактабда ишлайдилар. Шу инсон савод масаласига қаттиқ қарардилар. Агар дафтаримизда хато кўпайса, “лолазор” учун қўлга ёғоч чизғич билан бир-иккита туширардилар. “О, бу қандай даҳшат, қандай ёввойилик”, деб соч юлишга шошилманг. Боланинг бундай жисмоний жазодан бир жойи камайиб қолмайди. Айбини ҳис қилади. Кейинги сафар хатолар такрорланмаслиги учун кўпроқ машқ қилади, кўпроқ китоб ўқийди, ҳуснихатини тартибга келтиради. Ўшанда ўқитувчим тўғри ҳам қилган эканлар. Бўлмаса, камида “одночи”лар армияси “офицери” бўлишим тайин эди.\nБиламан, “Ҳа, энди журналист бўлганингдан кейин тўғри ёзишни билишинг шарт-да”, дейдиганлар ҳам йўқ эмас. Гапингизда жон бор. Бироқ савод масаласи фақат бир касб ва соҳага тааллуқли эмас. Бу ҳаммага бирдек тегишли масала. Савод банк ходимига муҳиммасми? Шифокорга? Ҳуқуқшунос, ҳайдовчига? Ишонинг, савод касбидан қатъий назар, эртага ота-она бўладиган, фарзандининг таълимини, саводини назорат қиладиган ҳар бир одам учун муҳим.\nВақт оқар сувдек ўтиб кетади. Бугун сиз ўтирган мансаб курсисида, сиз ишлаётган жойда ана шу “одночи”лар ярмияси вакили бўлмаслигини кафолатлай олмайсиз. Бу жойларни бир умр сизга боғлаб қўймаган. Бир авлод ўрнини, кейингиси тўлдириб боради. Бу табиий қонуният. Масаланинг оғриқли томони шундаки, кексайганимизда Ватан, миллат тақдири ана шу чаласавод авлод қўлида қолади. Шунинг учун бу масалага беписанд бўлиш, панжа орасидан қараш керак эмас.\nҲурматли, ука-сингиллар! Айтган гапларимни оғир олманг! Сиз бундай хатолардан ҳоли бўлсангиз, ўша “армия”нинг вакили бўлмасангиз, унда хурсандман. Эътирозларим айнан ўшаларга. Сиз хаёлни жойга қўйиб, ўқишда, изланишда давом этинг. “Ўшалар” ҳам эртасига бефарқ бўлмаса, қалби “тирик” бўлса, уялиб саводини тўғрилашга интилар...\nТенгдошларга, ота-оналик мақомидаги инсонларга ҳам илтимосим бор: Болаларингизни саводига бефарқ бўлманг. Дафтарини текширишга, бирга дарс тайёрлашга вақт топинг. “Болам эртага кааааатта одам бўлади”, деб хаёл қиласизу, пойдеворини шунга яраша қўймайсиз. Илтимос, “одночи”лар ярмияси”га “аскар” тайёрламанг!\nҲурматли ўқитувчилар! Биламан, болалар билан ишлаш осон эмас. Лекин бу масъулиятнинг сусайишига баҳона бўлолмайди. Илтимос, асабларимга раҳмингиз келсин! Болаларнинг саводига қаттиқ туринг! Шахсий муаммоларингиз кам эмаслигини, мактабдаги ўқитувчилар “йиғ-йиғ”ларини, асабингизга тегадиган ортиқча ёзув-чизувлар кўплигини ҳам биламан. Шундай бўлса ҳам, эртанги кунни, Ватан тақдирини ўйланг.\nМуаллиф: Муслим Мирзажонов\n19 декабр 2016, 11:25\nМавзу яхши. Лекин хамма айбни ўқитувчига юклаш бу уят. Тўғри ўқитувчилар орасида бор, шундай номига дарс берадиганлари, ҳаммаси ҳам эмас. Ҳозир ўқувчини қўлига уриш тугул, озгина танбеҳ бериб сўкинса, нима бўлади, биласизми? Ўқувчининг ота-онаси дарҳол етиб келиб, ўқитувчини жазолайсан деб, мактаб директоридан талаб қилади. Хатто барча ўқувчилар олдида шарманда қилади, бечора ўқитувчини. Энди ўйлаб кўрингчи, ўқитувчи бундай саводсиз, эркатой, ўзига бино қўйган ўқувчига қандай қилиб тўғри ёзишни ўргансин! Ота-оналар-чи? Улар қаерга қараяпди? Фарзанди мактабдан келгандан кейин дарсларини текшириб назорат қилиш уларнинг зиммасида эмасми? Ота-она фақат тирикчиликни ўйлаб, фарзандини назоратсиз қолдириб юрса бўлади-ю, ўқитувчи уларнинг фарзандини кафилликка олмаган-ку! Болалагимда ота-онам дарсларимизни текшириб, имлоларимизга эътибор берар эди, яхши ёзиб, яхши ўқимасак жазолар эди.Ҳозирги айрим ота-оналар ундай эмас, фақат тирикчиликни ўйлашади. Фарзандини қўлига энг сўнги русумдаги телефонни олиб бериб, ўзини ишларин ўйлаб юраверади. Ота-оналар ҳам 1 соат вақтини фарзандига бағишласа бўлади, балки ота-оналар ҳам саводсиздир. Ким билади? Ўқитувчиларни айблаш осон,айбдорни топиш қийин. Сиз-чи? Фарзандингиз дарсларига эътибор қаратасизми, азиз ота-оналар? Бизга билиб берган Ўқитувчиларни айбламанг, ўртоқ журналист, Сиздан илтимос.\n18 декабр 2016, 03:15\nYaqinda shu mavzu bilan to'qnash keldim . Viloyat markaziga ketayotib yo'l yo'lakay shu mavzu ochilib qoldi. Oldingi o'rindiqda o'tirgan yigit Sh o'rniga w , ch o'rniga 4 , o' o'rniga 6 yozish qulay ekanini aytib qoldi. Men esa bu o'ta ketgan savodsizlik ,o'qituvching ko'rsa nima derdi desam bu yigitcha o'zi kollej o'qituvchisi ekan !\n16 декабр 2016, 18:56\nБу мавзуни кўтариб тўғри қилибсиз, мен жудахам хурсанд бўлдим мавзуингизни ўқиб, чунки бундай мавзу шу кунга қадар кўтарилмаган эди. Мен хам илтимос айтган бўлардим: Азиз Устозлар фарзандларимизни Сизга ишониб мактабга бераяпмиз, Сизлардан илтимос дарсларни сидқи дилдан ўтсангиз, узингизхам излансангиз, ахир фарзандларимизнинг илм олиши, Ватан туйғусини Сизлар берасизлар дарсда, Афсуслар бўлсинки айрим устозлар ўз ишларини ситқи дилдан бажаришмайди ҳамда ўзларихам саводсиз. Ўқитувчилар хар йили аттестациядан ўтишлари керак деб ҳисоблайман.\n16 декабр 2016, 17:51


Ўзбекистон вакиллари Москвада ҳалол маҳсулотлари кўргазмасида иштирок этадилар\n19:50 / 13.11.2017\nДунёнинг турли давлатларидан ҳалол маҳсулотлари ишлаб чиқарувчи йирик компаниялар 16 ноябрда Москвада ўтадиган Moscow Halal Expo кўргазмасида иштирок этадилар. Бу ҳақда тадбир ташкилотчилари маълум қилишди.\n“Moscow Halal Expo 2017’да 40 та давлат компаниялари иштирок этади. Кўргазмада Россия, Ўзбекистон, Озарбайжон, Бруней, Индонезия, Саудия Арабистони, Малайзия, АҚШ, Туркия, Сурия ва Миср каби давлатлар компаниялари ва брендлари тақдим қилинади”, дейилган хабарда.\nТашкилотчиларнинг айтишларича, компаниялар орасида нафақат гўшт маҳсулотлари ишлаб чиқарувчилари, балки қолган тармоқлар вакиллари ҳам бўлади. Кўргазмада, шунингдек, ҳалол ширинликлари, сут маҳсулотлари ва косметика тақдим этилади. Moscow Halal Expo “Сокольники” кўргазма марказида бўлиб ўтади.\nҲалол маҳсулотлари мусулмонларнинг истеъмол қилишлари мумкин бўлган барча маҳсулотлар ҳисобланади. Маҳсулотнинг ҳалоллилиги стандартга мосликка сертификатлаштиришдан сўнг тегишли маркировкалаш орқали тасдиқланади.\nThomson Reuters ва Dinar Standard таҳлилий компанияларининг биргаликда ўтказган тадқиқотига кўра, ҳалол озиқ-овқат маҳсулотлари индустрияси 2020 йилгача икки баробарга ўсиб, 2,6 млрд долларни ташкил қилиши мумкин.


Дунёдаги энг катта мактаб қаерда? — 21asr.uz\nҲиндистоннинг энг кўп аҳоли пункти яшайдиган, Лукновнинг пойтахти ҳисобланган Уттар Прадеш штатида бугунги кунда Гиннес Рекордлар китобининг янги нашрига асосан, дунёдаги энг катта мактаб фаолият кўрсатади. Ўтган ўқув йилида 2 500 нафар ўқитувчилар Луккнов шаҳридаги ушбу Монтессори мактабида 39 437 нафар ўқувчини ўқитишди. Мактаб веб-сайтида келтирилган маълумотига кўра, ҳозирда унинг 44 мингдан зиёд ўқувчиси бор.\nМактаб 1959 йилда Бҳарти ва Жагдиш Ганди томонидан қарзга олинган атиги 300 рупия (жорий валюта курсида 5,70 доллар) ва жами бешта талаба билан ташкил этилган. Ярим асрдан кўпроқ вақт ўтгач, асосий бинолари бир нечта ҳудудларга тарқалган мактаб – йиғилиш учун бир ерга тўплана олмайди, чунки шаҳарда тўпланиш учун етарлича катта жой бўлмаган.\nЎқувчилар ёши 3 ёшдан 17 ёшгача бўлиб, битта синфга 45 нафардан қилиб бўлинган ва ҳар бирлари бир хил мактаб формасини кийишган. Шунингдек, мактабда ўқиш учун ёш ўқувчилар ойига 18 АҚШ доллари, катта ёшдагилари эса 47 доллар тўлашади. Мактаб 2005 йилда ўзининг 29,212 ўқувчиси билан Филиппиндаги йигирма мингга яқин ўқувчиси бор мактабдан устун келиб, рекордни сақлаб қолган.\nУттар Прадеш штати мактабларга жуда муҳтож саналади. 2011 йилги аҳолини рўйхатга олиш маълумотларига кўра, Шимолий давлатда Ҳиндистоннинг ўртача 74 фоиз аҳолисида саводхонлик даражаси паст ва унинг 35 та маъмурий бўлинмалари орасида 29-ўринни эгаллайди. Монтессори мактаби эса фақатгина катталиги биланмас, балки йиллар давомида эришган мукофотлари ҳамда “энг зўр” деб тан олинганлиги билан ажралиб туради. 2002 йилда у “Тинчлик таълими” таълими учун ЮНЕСКО совғасини қўлга киритди. Икки йил муқаддам эса Далай Лама ўзининг "Инсонийлик учун Умид" мукофотини мактаб асосчиларига беришга қарор қилди.\nҲукумат томонидан молиялаштирилмайдиган Ганди мактабининг ҳажми дунёдаги энг йирик университетга нисбатан кичик кўринади, ҳаттоки Ҳиндистонда ҳам. Бироқ Деҳлидаги Индира Ганди миллий очиқ университети (ИГНОУ) камида тўрт миллион талабага эга бўлса-да, АҚШнинг Феникс университети эквивалентидан ўн баробар каттароқ ҳисобланади.\nЎЗГАРТИШ ВА ҚЎШИМЧАЛАР, ТАКЛИФЛАР


Зидан бугун "Реал" бош мураббийи сифатида 100-учрашувини ўтказди\n14 октябрь, 2017, 21:05\nАввал хабар берганимиздек "Реал" бугун Ла Лиганинг 8-тури доирасида сафарда "Хетафе" меҳмони бўлди.\nЭътиборлиси бугун меҳмонлар устози Зинедин Зидан "қироллик клуби" бош мураббийлигидаги ўзининг 100-учрашувини ўтказди. "Реал" франциялик мутахассис қўл остида ушбу ўйинларнинг 74тасида ғалаба қозонган, 17тасида дуранг қайд этган ва қолган 8тасида мағлубиятга учраган.\nҚайд этиш лозимки, икки йилдан камроқ муддат ичида Зидан "Реал" билан бирга жами 7та совринни қўлга киритди. Аниқроғи, 2 марта Чемпионлар лигасида, УЕФА Суперкубогида, Испания суперкубогида, Испания чемпионати ва клублар ўртасида жаҳон чемпионатида зафар қучди.


Ҳарбийлар ҳузурида – Сурхон тонги\nБош саҳифа / Маданият / Ҳарбийлар ҳузурида\nЯнвар 8, 2019\tМаданият Изоҳ қолдириш 980 Кўрилди\n“Ватанпарвар ойлиги” доирасида Термиз шаҳридаги“Н”-ҳарбий қисмда ТерДУ доценти, шоир Ҳайдар Тўраев ва ёш ижодкорлар Д. Жумаева, М. Эргашевалар иштирокида маданий-маърифий тадбир бўлиб ўтди.\nУнда шоир Ҳайдар Тўраев Ўзбекистоннинг жаҳон ҳамжамиятида тутган ўрни ва “Ватанпарварлик ойлиги” доирасида олиб борилаётган кенг кўламли тадбирлар, соҳаларда қўлга киритилаётган беқиёс ютуқларда ёшларнинг салмоқли ҳиссаси борлигини алоҳида эътироф этиб ўтди.\nШундан сўнг ижодкорлар эзгуликни, покликни, Ватанни, севги ва муҳаббатни тараннум қилувчи шеърларидан ўқиб беришди.\nҳарбий қисм командирининг тарбиявий ва\nмафкуравий ишлар бўйича ўринбосари, майор\nОлдинги Қадим маданият дурдоналар\nКейинги Соҳибқиронга бағишланган


Бир дона-ю, ягона санъаткорлар рейтинги - 30 Июля 2016 - www.SheJoT.CoM\nNortonK, Nolenig, JericaPiort, AszqewrbkaF, grafBex, Rulexju, Rinkhe\nГлавная » 2016 » Июль » 30 » Бир дона-ю, ягона санъаткорлар рейтинги\nБир дона-ю, ягона санъаткорлар рейтинги\nСанъатга кириб келган ҳар қандай ижодкор қайсидир йўналишда ижод қилишни истайди. Кимдир бу борада омад қўлини тутса, кимдир ансинча... Аммо ўзига хос йўналишга эга бўлганлар саноқли. Уларга тақлид қилувчилар, уларнинг йўналишида куйловчилар доим топилади, бироқ санъат шоҳсупасининг юқори чўққиларига кўпчилик ета олмайди. "Сабо” газетаси ўтказган сўровномада қуйидаги натижа аён бўлди.\nМавзу танлаш ва уни клип орқали таъсирли тарзда етказиб бериш борасида Анвар Санаев илғор. Гарчи бирор-бир унвон олмаган бўлса-да, журналистлар ва мухлислар унга "Муҳаббат куйчиси” деб таъриф беришган. Бугунги кунда севги ва муҳаббатни куйловчилар бисёр, аммо Анвар Санаевчалик эмас. У аллақачон бу йўналишда чўққини "забт этиб” бўлган. Буни кўпчилик ҳамкасблари ҳам тан олишади. "Бир дона-ю, ягоналар” рейтингида у "Муҳаббат куйчиси” бўлишга ҳақли деб топилди.\n"Армонли ишқ овози...”\nЎзбекистон халқ артисти Зулайҳо Бойхонова қўшиқларини бир тинглаб, ўша пайтдаги унинг ҳолатини кузатганмисиз? Деярли барча қўшиқларида дард мужассам. Шунинг учун бўлса керак унинг концертига ташриф буюрувчи мухлисларнинг ёши чегара билмайди. Хонанданинг аксарият тароналари аёлларнинг эриша олмаган ишқини армонли нола ва овозда тингловчиларга етказиб бериши билан ажралиб туради. Шунинг учун мухлислари унга "Армонли ишқ овози...” йўналишида бир доналикни лозим топишди.\n"Ҳазил ва бачканалик қироли...”\nЎзбек эстрадасида жиддий қўшиқ куйлаш ярашмайдиган хонанда бу Жаҳонгир Позилжонов бўлса ажабмас. Унинг йўналиши ҳам ўзига хос ва мослиги қайсидир маънода ҳақиқат. Бу йўналишга ўзини урганлар топилади, аммо "Божалар”чалик оммалашмади ёки уларга ярашгандек ярашмади. Шунинг учун Жаҳонгир Позилжонов рейтингнинг "Ҳазил ва бачканалик қироли” тожига муносиб кўрилди.\nЎзбекнинг этно-фольклорини нафақат диёримизда, балки кўплаб хорижий давлатларда, том маънода тарғиб этаётган ягона ижодкор, Ўзбекистонда хизмат кўрсатган артист Ҳосила Раҳимовадир. Либосларидан тортиб, 90 фоиз ижод намуналаригача миллий фольклоримизга бағишланган. Ҳар бир яратаётган ижод намунасида маълум бир урф-одатимизни кўрсатишга ҳаракат қилаётган, асори атиқа саналган тақинчоқ ва миллий безакларимизни кўз-кўз этаётгани таҳсинга сазовор. Унутилаётган тарихни келажак ва бугунга кўприк сифатида етказиб бераётгани учун у рейтингимизда "Фольклор примадоннаси” тожига лойиқ кўрилди.\n"Она мавзуси эгаси...”\nЖонли концерт бериш борасида пешқадамлардан саналган Ўзбекистонда хизмат кўрсатган артист Шуҳрат Қаюмов она мавзусида куйлаш борасида ҳам ягона пешқадам. Ҳар бир хонанданинг репертуаридан она мавзуси ўрин олган, аммо Шуҳрат Қаюмовникичалик юракларни ларзага соладиган, эшитганда йиғлатадиган ва ўта таъсирли эмас. Ишонмасангиз фарқлаш учун унинг қўшиқларини тинглаб кўринг. Хонанда машҳур шоирлардан бу борада шеър изламас экан. Китоб ва журналлардаги шеърлар орасидан яхшиларини саралаб олишни афзал кўрар экан. У таниқлими, ҳаваскор шоирми фарқи йўқ. Муҳими дилларни титрата олиши керак. Шунинг учун бугун унга "Она мавзуси эгаси...” номинациясида ғолиблик насиб этди.


Макгрегор нима учун Порьега ютқазиб қўйгани ҳақида гапирди - 5 Февраля 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nScotttix, iphone, mariowc18\nГлавная » 2021 » Февраль » 5 » Макгрегор нима учун Порьега ютқазиб қўйгани ҳақида гапирди\nЖангнинг ҳар бир сониясидан завқ олдим. UFCнинг машҳур октагонида яна кўп вақтимни ўтказишни истайман. Бунгача уч йил ичида 40 сониягина вақт ўтказгандим. Машғулотларга бир томонлама ёндошдим, асосий эътиборимни боксга қаратим юбордим. Чунки бу Пакьяо билан жанг учун яхши тайёргарлик ва яхши рақиб эди. Ўйлайманки, оёқдан ўтказиб юборган зарбаларим ҳақли бўлди.\nШуни ҳисобга олмаганда зарбаларим кучли эди, мен вазиятни назорат қилдим. Бироқ лоукиклар ўз таъсирини кўрсатди ва 18-зарба оёғимни шунчаки ёриб юборди. Бунақасини биринчи марта ҳис қилдим. Шундан сўнг рақибим якунни тақдим этди. Унинг олдида қалпоғимни ечишим лозим. Порье ажойиб жанг ўтказди, аммо биз трилогияни якунлашимиз лозим", - деди Конор Макгрегор.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 34 | Добавил: www.horazm.net | Теги: #uznews, #новости, #Yangilik, #newsuz, #xabarlar, #Yangiliklar, #news, #ahborot, #habarlar | Рейтинг: 0.0/0


Хитой чемпионати бир ойдан сўнг бошланиши мумкин\nХитойда коронавирусга чалиниш ҳолатлари кундан – кунга камайиб бормоқда. Хитой футбол ассоциацияси мамлакат чемпионатини 18- апрелдан бошлашни режалаштирмоқда.\nСаll – марказ фаолияти ҳақида\nТошкентда Ўзбекистон фуқароларининг коронавирус инфексиясига боғлиқ саволларига ўз вақттида жавоб қайтариш мақсадида 1003 рақами билан Саll –марказ ташкил этилганлиги ҳақида хабар берган эдик.\nЎзбекистондаги озиқ овқат махсулотларининг 98 % маҳаллийлаштирилган\nМамлакатимизда озиқ- овқат саноатида 12000 дан зиёд корхона ишлаб чиқариш билан шуғулланади. Бугунги кунда ушбу корхоналар ўз режимида ишламоқда. Корхоналарнинг аксариятида иш бир сменада ташкил этилган.\nКоронавирус прафилактикасида атир совундан кўра кирсовун самаралироқ экан\nТиббиёт фанлар доктори, профессор Шавкат Аҳмедовнинг сўзларига кўра, кирсовун – коронавирусга қарши самарали воситалардан бири экан.\nЖаҳоннинг 110 дан зиёд давлати худудига кириб борган, 5000 дан ортиқ одамнинг ҳаётига зомин бўлган коронавирус аломатлари Ўзбекистонда ҳам аниқланди. Ушбу вирус чалинган фуқоролар ҳозир 6 нафарни ташкил этяпти.\nЎзбекистон фовқулодда вазиятлар вазирлиги 16-март куни Эронга Соvid-19 коронавируси тарқалиши муносабати билан ҳимоя воситалари ва дори воситаларидан иборат инсонпарварлик ёрдамини жўнатди. Бу ҳақида вазирлик матбуот хизмати хабар қилди.\nКоронавирус бўйича Саll –марказ ишга туширилди\nКоронавирусга оид саволлар учун 1003 ягона қисқа рақамли Саll –марказ ишга туширилди. Марказ хизматидан туну кун фойдаланиш мумкин, дея хабар қилди ССВ матбуот маркази.\nКоронавирус сабаб яана бир қитьа чемпионати тўхтатилмоқда.\nЖанубий Америка фудбол конфедерацияси – KОНМЕБОЛ дунё бўйлаб кенг тарқалишда давом этаётган Соvid-19 вируси туфайли Копа Америка -2020 мусобоқасини қолдирадиган бўлди. Бу ҳақда Mundo Dtportivo нашри малум қилмоқда.\nСоvid-19 аксарият ҳолатларда (қарийб 80 %) енгил кечади ва соғломлашиш билан тугайди. Бироқ бу касалликка чалинганларда нохуш асоратлар кузатилиши мумкин. Шундай экан бу вирусдан ўзингиз ва яқинларингизни соғлигини ҳимоя қилинг. ЖССТ коронавирусидан сақланиш учун қуйидаги оддий қоидаларга риоя этишни тавсия этмоқда.\nУханда ёввойи еуефывфвыофыв фыо ҳайвыаывонларни кўпайтириш ва ейиш тақиқланди\nXitoyning Uxanь hukumati yovvoyi hayvonlar savdosiga jiddiy cheklovlar qo'ydi. Besh yil davomida yovvoyi hayvonlarni yeyish, ko'paytirish, sotish, sotib olish, reklama qilish, shuningdek, ov qilish qat'iyan man etildi.\nСаҳифалар: Олдинги 1 ... 30 31 32 33 34


16 октябрь, 2021, 11:07\nТеглар:Рома | Жозе Моуриньо | Ювентус | Николо Дзаньоло\nКатта ғалабалар даври келди\n“Порту”да тўпурарлик қобилиятини намоён қилаётган Луис Диасга айни пайт “Рома” ва “Бавария” жиддий қизиқиш билдирмоқда.\nЎз даврида “Рома” ва “Бавария”да ўйнаган бразилиялик юлдуз Пауло Сержио колумбиялик ёш футболчига жамоа танлаш бўйича ўз масалаҳатини берди.\n- Менимча, ҳозирги пайтда Руис Диас учун энг яхши вариант Моуриньонинг “Рома”сига ўтиш. Рим клубида унинг имкониятлари кенгроқ бўлади. “Бавария”нинг олдинги чизиғида зўр ўйинчилар кўп. Мюнхенга борса у ерда Лерой Сане, Серж Гнабри, Жамол Мусиала ва Кингсли Коман билан рақобатлашиши керак, - деди Пуало Сержио.\nПауло Сержио 1997-199 йиллар давомида “Рома” сафида 57 та учрашувда 22 та гол урган. Кейин “Бавария”га ўтиб, 2002 йилгача Бундеслигада тўп тепди. Мюнхенликлар таркибида 77 та учрашувда рақиблар дарвозасини 21 маротаба ишғол қилди.\n“Рома” ярим ҳимоячиси Жордан Верету жамоаси “Ювентус”га қарши учрашувда ғалаба қозона олишига ишонмоқда.\n- Катта ғалабалар вақти келди. Бизда деярли барча совринларни қўлга киритган кучли бош мураббий бор, у бизга ғолиблик руҳини сингдирмоқда. Онгимиз ғалабаларга мослашиб боряпти.\nМоуриньо бизга қўшимча энергия беряпти, унинг қўллаб-қувватлаши иштиёқимизни икки баравар ошириб юборди. Биз уталаб қилаётганидан ортиғига қодирмиз, - деди франциялик футболчи.\n28 ёшли Верету жорий мавсумда 10 та учрашувда майдонга тушиб, тўртта гол ва учта голли узатма муаллифи бўлди.\nЮлдузнинг соғлиғини суғурталаш керак\n“Рома” асосий футболчиларидан бири Николо Дзаньоло билан амалдаги шартномани узайтириш бўйича музокара олиб бормоқда.\nПлеймейкернинг агенти Клаудио Вигорелли клуб базасига келиб, шартнома шартлари билан танишди. У Дзаньолонинг саломатлигини суғурталашни талаб қиляпти. Бунга истеъдодли ўйинчининг тиззасидаги жароҳати икки маротаба операция қилингани сабаб қилиб кўрсатилмоқда.\nТомонлар тез орада келишувга эриши кутилмоқла. Николонинг ўзи бор эътиборини футболга қаратган.\nДзаньоло жорий мавсумда тўққизта учрашувда иштирок этиб, биттадан гол ва голли пас муаллифи бўлди. Унинг амалдаги шартномаси 2024 йилнинг ярмигача тузилган. Футболчининг трансфери 50 миллион еврони ташкил қилмоқда.\nМанчини “Рома” легионерини Италия термасига чақирмоқчи\n“Рома”нинг 22 ёшли марказий ҳимоячиси Рожер Ибаньес яқинда Бразилия, Уругвай ва Италия паспортларига эгалигини ва исталган мамлакат термасида ўйнашга тайёр эканини билдиганди.\nИталия терма жамоаси бош мураббийи Роберто Манчини асли бразилиялик ҳимоячини 2022 йили Қатарда бўладиган жаҳон чемпионатига чиқиш учун курашаётган таркибга жалб қилмоқчи.\nИталия терма жамоасида айни пайтда маҳаллийлаштирилган уч нафар бразилиялик футболчи тўп тепмоқда. Булар ҳаммага яхши таниш бўлган Жоржиньо, Рафаэль Толой ва Эмерсон Палмьеридир.\nМбаньес жорий мавсумда римликлар сафида 11 маротаба майдонга тушиб, битта гол урди. Унинг трансфер суммаси 25 миллион еврони ташкил қилмоқда.


Ўзбекистон МДҲ давлатлари орасида энг тоқатли мамлакат деб тан олинди\n© Flickr / Stefano Mortellaro\n19:38 18.08.2015 (Янгиланган 14:10 07.09.2015) Ҳавола олиш\nРейтинг тузувчилари тоқатлилик бу ўзга маданиятли, ўзга динли одамларга адоватсиз мунособатда бўлиш деб тушунишади.\nТОШКЕНТ, 6 авг – Sputnik. Канаданинг “Martin Prosperity Institute” ҳисоботига кўра Ўзбекистон Умужахон Яратувчанлик Кўрсаткичи (Global Creativity Index) буйича умумий 64 ўринда булиб, МДҲ давлатлари орасида “тоқатлилик” йўналиши буйича бирнчи ўринни эгаллади. Ушбу маълумот тадқиқотчилар ҳисоботида курсатилган.\n“Тоқатлилик” йўналиши бўйича биринчи ўринни Канада эгаллаган. У ерда 92% аҳоли фикрича майда миллат вакиллари Канадада ҳар жиҳатдан қулай яшайди. Иккинчи ва учинчи ўринларни Исландия ва Янги Зеландия эгаллади. Ушбу рейтингда Россия 126 ўринда.\nУмужахон Яратувчанлик Кўрсаткичига умуман 139 мамлакат киритилган. Умумий рейтинг бўйича Узбекистон 0.288 курсаткич билан 100чи қаторни эгаллади. Рейтингнинг биринчи қаторларини Австралия, Швеция, Янги Зеландия, Канада, Дания ва Финландия давлатлари эгаллаган. Технологиялар буйича Ўзбекистон 74 ўринни, “Талант” йуналиши буйича 111 ўринни эгаллади.\nУмужахон Яратувчанлик Кўрсаткичи рейтинги Martin Prosperity Institute томонидан ҳар йили тузилади. Иқтисодиёт ривожи даражасини белгилаш учун тадқиқотчилар нафақат мамлакатдаги моддий бойликлари ҳажмини, балки мамлакат ҳудудларининг интеллектуал имкониятларини, ахборот олишнинг осонлигини, янги технологиялар яратилишини ва бизнесмен ва тадбиркорларнинг қобилиятини ҳисобга олдилар.\nУндан ташқари олимлар иқтисодиёт барқарорлиги ва жамиий тенгсизликларни ҳам ҳисобга оладилар. Яратувчанлик рейтинги асосини “уч Т” ташкил қилди: талант, технология, тоқатлилик.


Бердимуамедов туркман алабайига ўрнатиладиган ҳайкалнинг янги вариантини тасдиқлади\nАшхабод мэри Шамухаммет Дурдилыев “президент томонидан кўрсатилган камчиликлар бартараф этилгани” ҳолда итнинг туркман алабайи зотига ўрнатиладиган ҳайкалнинг янги вариантини тақдим қилди, дея хабар беради "Хроники Туркменистана" янгиликлар агентлиги.\nЛойиҳага кўра, ҳайкал постаментининг кенглиги 36 метр, постамент баландлиги эса 9 метр бўлади. Итнинг ўзи эса олти метр бўлиб, постаментга олтин ҳарфлар билан: Turkmen Alabayy дея ёзилади. Ёзув президентнинг шу ит ҳақидаги китоби муқовасидаги шрифт ва рангда ёзилади.\nПрезидент Гурбангули Бердимухамедов ёдгорликнинг янги вариантини маъқуллади, дея таъкидлайди агентлик. Бердимухамедов алабайга бағишланган китобни 2019 йил сентябрда ёзди. Китобда Туркманистон раҳбари томонидан ёзилган қуйидагича шеър ҳам бор:\nТуркман алабайи — Ўрта Осиё овчаркасининг зоти: бу ит чўпонлар томонидан чорвани қўриқлашда ва ҳайвонларни йиртқичлардан ҳимоя қилишда ишлатилган. Итнинг бу зоти 70 см ва оғирлиги 80 кг ни ташкил қилади, жуни қалин бўлгани боис совуққа чидамли.


Фарғонада июль ойида тана ҳарорати кўтарилган 5 минг нафар беморнинг 80 фоизи 14 ёшгача бўлган болалар экани маълум қилинди (фото)\n02.08.2020 | 18:35\nФарғона вилояти ҳокими Шуҳрат Ғаниев 1 август куни тегишли ўринбосари, вилоят соғлиқни сақлаш бошқармаси бошлиғи билан тез ёрдам хизмати станциялари ва шохобчаларига борди. Бу ҳақида Фарғона вилоят ҳокимлиги ахборот хизмати хабар берди.\nМаълумотларга кўра, июль ойида тана ҳарорати кўтарилган беморлар 5003 нафар бўлиб, ўртача кунлик 166 тани ташкил этади. Беморларнинг 4001 нафарини 14 ёшгача бўлган болалар ташкил этади. Улардан 2 550 таси шаҳар ва туман марказий шифохоналарининг бўлимларида стационар шароитда, 1451 нафари амбулатор шароитда тўлиқ даво муолажаларини қабул қилиб соғайган. Тана ҳарорати кўтарилган беморлар таҳлил қилинганда болалар ўртасида короновирус инфекциясига гумон ҳолатлари кузатилмаган.\nМазкур беморлардан 1002 нафари катталарни ташкил этган. Эпидемиологик анамнез касалликларида короновирусга гумон қилиниб, 302 та ҳолатда ПЗР таҳлиллари учун тест синамалари олинган. Барча ҳолатларда манфий натижалар кузатилган.\nҚурбон ҳайити муносабати билан қишлоқ врачлик пунктлари, қишлоқ ва шаҳар оилавий поликлиникалари фаолият кўрсатмагани, карантин қоидаларининг кучайгани сабабли 31 июлда чақирувлар сони ортган.\nМаълумот учун, Фарғона вилояти тез тиббий ёрдам хизматида жами 19 станция, 11 подстанция ва 171 та шохобча мавжуд. Вилоят тез тиббий ёрдам хизматида санитар автомашина сони жами 307 тани ташкил қилиб, санитар автомашиналардан 26 таси тўлиқ реанимацион аппаратуралар билан жиҳозланган.\nШунингдек, шаҳар-туманлардаги мобил эпидемиологик гуруҳлар учун 20 та янги «Damas» тез тиббий ёрдам машиналари берилди.\nЭслатиб ўтамиз, Фарғонада коронавирус инфекцияси қайд этилганлар сони 269 нафарни ташкил этмоқда.\nAйни пайтга қадар вилоятда 255 нафар коронавирус инфекциясига чалинган фуқаролар соғайган.


2017 йилда дунёнинг энг оғир кишиси бўлган мексикалик эркак коронавирусни енгди - Халқ сўзи\n21:53 24 Сентябр 2020 Дунё\nБир пайтлар дунёдаги энг оғир вазнли одам бўлган мексикалик Хуан Педро Франко коронавирусни енгди. Авваллари Франко 595 кг вазнга эга эди. Бу ўртача катталикдаги қутб айиғидан ҳам оғирроқ деганидир. Унга 2017 йилда Гиннес рекордлари томонидан дунёнинг энг оғир кишиси сертификати топширилган.\nЛекин бир неча йиллик диета, жисмоний машқлар ва ошқозонни кичрайтириш учун қилинган жарроҳлик амалиёти туфайли Франко бир неча юз килога озишга эришди. Айни пайтда у 208 кг тош босади. Шунга қарамай, Франкодаги юқори қон босими, доимий ўпка касаллиги ва қанд касаллиги унинг коронавирус билан бўлган курашини жуда қийин кечишига олиб келди.\n«Бу жуда жиддий касаллик. Мен бош оғриғи, тана оғриғи, нафас олишдаги қийинчилик ва иситмага дуч келдим. Мен ўлиш хавфи юқори бўлган одам эдим» дейди Франко.\nМексика айни пайтда дунёда коронавирус қурбонлари сони бўйича тўртинчи ўринда бормоқда. Бу мамлакат болаларнинг ортиқча вазнга эгалиги борасида жаҳонда биринчи ўринда, катталарнинг семизлиги бўйича эса иккинчи ўринда туради.\nМексикада СOVID-19 сабаб вафот этган 74 минг кишининг чорак қисми ортиқча вазндан азият чекадиганлар эди.\n#Хуан Педро Франко


Килеўпатра (ҳикоя) [Abdulhamid Choʻlpon]\nEй Мисрнинг тангриси, Нилнинг маликаси Килеўпатра!\nСенгина, сен — фиръавн қизи, даҳшатли фиръавннинг юмшоқ қизи — уйғондинг. Сени эркалатиб ухлатғон нилуфар гулларинг сўлғон эди: нозик қўл билан нозик ипини бир тортдинг — узулди. Гулни — ҳеч қизғонмасдан — ғужумладинг-да, бош томонингга ирғитдинг... тушди — кетди! Сен гулни ғужумлаган тинда бош томонингдан, боқчадан «оҳ» тортқон бир товуш келди; у бақирғон сенинг ошиқларингдан, эртага Нилнинг тимсоҳлар тўлуғ қучоғига киратурғон бир шаҳзода эди. Сен товушингни чиқармадинг, балки, эшитмагандирсан?!\nМен бош томонингда ўлтуруб сени кузатганим билан-да, кўзим — кўнгил кўзим сира сенда эмас эди. Меним кўзим ўзимизнинг мутакаббир, семиз, даҳшатли Амуда эди...\n— Жим! Тентакмисан? — дединг. Тиндилар...\n— О-о... Бу гул ёт гулдир. Миср гули эмас!\n— Аму... Гул кимники?\n— У... менинг Килеўпатрамдир.\n— Йўқ... Кўзларимнинг ёшида ўсмишдир.\n— Cенинг учун мундоғ гуллар йўқ эмас, бор.\n— Йўқ, — дединг, — яхши ишонгилким, улар менга гўзал бўлғоним учун эмас, фиръавн қизи Килеўпатра бўлғоним учун «ошиқ» эдилар. Биргина киши бўлсун чин севиш билан севгани йўқдир. Агар сенга ўхшағон бўлсалар... Мен уларни Нилда эмас, кўзимнинг қоралари орасида сақлар эдим... Мен уларни биламан: улар бир қўрқув олдида мени унуталар. Шунинг учун мен уларни қўрқинч тимсоҳларга ем қилдим. Сенда бу йўқ. Сен фиръавн қизи Килеўпатра ёнида турғонинг ҳолда...\nШул вақтда кўзим кўзингга тушди; ёмон қўрқинч тус олғон, қизиғон эди. Ҳар иккаласидан хиёнат тўлуб-тошар эди. Қўрқа бошладим. Локин яна тиндим...\nСен — мени ўзингнинг эҳтирос кучинг билан маст қилиб — гулимни ва йигитлигимни тортиб олмоқ истаган эдинг. Ишни шул даражага етказган эдингким, менда қаршилик қилмоқ учун куч қолмағон; мен бутун эҳтиросим билан хоин танларингга илондек ўралиб кетган эдим...\nМен гулимни қўлга олдим-да, тўғри Нил бўйига чиқдим. Ўзимнинг гулимни Нилнинг сувларига, кўкат-майсаларига «кўст-кўст»лаб юруб, ўз Килеўпатрам учун бир тўплам нилуфар йиғдим-да, йўлимға кетдим...\nСени севдим, деб ўйлағон эдим, ўзинг кетгач билдимки, у сенга — сенинг йигитлигингга бўлғон шоҳона бир муҳаббатгина, бир ҳавасгина экан...\nМенда у йўқ...\nШунинг учун софликнинг аҳамияти ҳам йўқ... Тахтнинг, салтанатнинг қайғидан бошқа яхшилиги йўқ... Гўзал Нилнинг гўзаллиги йўқ... Хурмо ўрмонлари ваҳший... Нилуфарлар вафосиз... умрлари беш-ўн нафас...\nEнди эҳтиросга берилмайман, кел.\nМен-да соф севиб, севилмоқ истайман...\nХатингни олдим. Аму кўпурмишдир, тошмишдир. Амунинг тошқини ўзимнинг Килеўпатрамга-да, сенга-да йўлни тўсди. Гулим ҳам ҳозир етим қолди...\n1 Doʻxtur Muhammaddiyor (hikoya) [Abdulhamid Choʻlpon] 820\n2 Дўхтур Муҳаммаддиёр (ҳикоя) [Abdulhamid Choʻlpon] 475\n3 Kileoʻpatra (hikoya) [Abdulhamid Choʻlpon] 669\n4 Novvoy qiz (hikoya) [Abdulhamid Choʻlpon] 2645\n7 Қурбони жаҳолат (ҳикоя) [Abdulhamid Choʻlpon] 476\n8 Chopon va paranji (hikoya) [Abdulhamid Choʻlpon] 715


Мавзу: "мулоқот" - Terabayt.Uz\nBeeline "Билайн Россия" абонентлари билан бепул мулоқотни тақдим этмоқда\nBeeline алоқа оператори «Эркин мулоқот» хизматига қўшимча Интернет жорий этилгани ҳақида хабар беради. Хизмат «Status+», «Bir», «Клик» ва «Status Silver» тариф режаларидан ташқари...\nИнсон 10 йилдан сўнг овозсиз мулоқот қила бошлайди\nАмерикалик таниқли бизнесмен Элон Маск март ойида инсон миясини компютерга улашни мақсад қилган Neuralink компаниясига асос солган эди. Компания 2021 йилга қадар...\nНиколелиснинг иши эса «миядан компьютерга» интерфейсларининг яратилишига олиб келди. Бугунги кунда фалажланган одамлар робот-протезлар томонидан юборилган мия сигналлари орқали юра олишади. Худди шу технологиялар кишиларга ўз тери сезгиларини тиклашга\nBeeline алоқа оператори эндиликда “Эркин мулоқот” хизматлари қаторини доимий равишда амал қилиши ҳақида хабар беради. “Эркин мулоқот” хизматига Қорақалпоғистон республикаси, Андижон, Жиззах, Қашқадарё,...\nBeeline алоқа оператори Янги Йил арафасида “Bir Oy” тариф режалари абонентлари учун янги акция бошлангани ҳақида хабар беради. Энди “Bir Oy” тарифида “Билайн...\nBeeline‘дан махсус таклиф: “Билайн Россия” билан бепул мулоқот учун ҳар ой 20 дақиқа\nBeeline алоқа оператори “Beeline Status” мижозлари учун махсус таклифни кенгайтирмоқда. Энди “Status Silver+” тариф режасининг ҳар бир абоненти Россиядаги “Билайн” абонентларига қўнғироқ қилиш...\n12 миллион интернет фойдаланувчисининг ҳаётини кузатиш жараёни шуни кўрсатдики, ижтимоий тармоқларда фаол кишилар ўртача узоқ умр кўришар экан. Олимларнинг сўзларига кўра, бу...\nApple Inc.’нинг 2014 йилда илк маротаба тақдим этилган Apple Watch’и фойдаланувчининг жисмоний ҳаракати ҳамда саломатлик кўрсаткичларини iOS ва Apple’нинг бошқа маҳсулот, хизматлари...\nBeeline‘дан маxсус таклиф: “Билайн Россия” билан бепул мулоқот учун ҳар ой 300 дақиқа\nBeeline алоқа оператори махсус мижозлар учун янги таклифни тақдим этмоқда. Энди “Status Gold+” ва “Status Platinum+” тариф режаларининг ҳар бир абоненти Россиядаги...\nBeeline “Эркин мулоқот” хизматининг географиясини кенгайтирмоқда\nBeeline алоқа оператори “Эркин мулоқот” хизматининг географияси кенгайтирилгани ҳақида хабар беради. Эндиликда хизматга Тошкент шаҳри, шунингдек Бухоро, Навоий, Сирдарё ва Тошкент вилоятларининг абонентлари...\nBeeline “Эркин мулоқот” ва “Эркин мулоқот+” хизматларининг амал қилиш муддатини узайтирмоқда\nBeeline алоқа оператори “Эркин мулоқот” ва “Эркин мулоқот+” хизматларининг амал қилиш муддати узайтирилгани ҳақида хабар беради. “Эркин мулоқот” хизматига Қорақалпоғистон республикаси, Андижон, Жиззах,...\nЙирик алоқа оператори Beeline Be Online янги акцияси ишга тушгани ҳақида эълон қилади. Энди Beeline тармоғига уланган ҳар бир янги абонент бир...


WSJ: Европа иттифоқига кирувчи мамлакатларнинг айримлари Россияга қарши санкцияларни қайта кўриб чиқишни истамоқда\n10:25 / 03.03.2016\nЕвроиттифоққа кирувчи мамлакатларнинг айримлари Россияга нисбатан қўлланилган иқтисодий санкцияларни қайта кўриб чиқишни истамоқда. Бу ҳақда The Wall Street Journal ёзмоқда.\nБунга ундаган асосий сабаблардан бири, Украина шарқидаги зўравонликларни камайтириш, шунингдек, Украина ҳукумати билан боғлиқ муаммолардир. Маълум бўлишича, ЕИ мамлакатлари ташқи ишлар вазирлари жорий ойда Россия билан муносабатларини қайта кўриб чиқишади.\nНашрнинг қайд этишича, Россияга нисбатан муносабатларнинг ўзгариши жорий йилнинг июнь ойида Санкт-Петербургда ўтадиган иқтисодий форумда Еврокомиссия раҳбари Жан-Клод Юнкернинг ташриф буюриши билан бўлиши мумкин. Бу Қрим Россияга қўшиб олингандан кейин бу даражадаги амалдорнинг Россияга биринчи ташрифи бўлади, деб ёзади нашр.


"Е" қўшимчалар - SanjarSaid\n2 й. аввал\tЖамият, Илм-фан27\nОзуқавий қўшимчалар маҳсулотларга ишлаб чиқариш, қадоқлаш, ташиш ва етказиш сингари жараёнларда уларга алоҳида ҳид (ароматизаторлар), ранг (красител), таъм бериш, истеъмол қилиш муддатини узайтириш (консенвантлар) ҳамда муайян шаклда сақлаш мақсадида фойдаланилади. Ғарб мамлакатларида озуқавий қўшимчаларни классификация қилиш тизими 1953 йилдан буён амалда қўлланиб келинмоқда. Ҳар бир қўшимча «Е» ҳарфи билан (“Европа” сўзининг бош ҳарфидан олинган) бошланувчи махсус рақамга эга бўлиб, уларга рақам бериш меъзонлари халқаро Алиментариус Кодекси орқали ишлаб чиқилган ва қабул қилинган.\nМасалан, E100 — E199 рақамларини ифодалаган озуқавий қўшимчалар ранг берувчи моддалар бўлиб, улар озиқ-овқат моддаларини ўзига хос рангга киритади. Агар маҳсулотларга Е100–Е109 қўшимчалари ишлатилган бўлса уларнинг ранги сариқ бўлади. Е120–Е129 озуқавий қўшимчалари эса маҳсулотларнинг қизил бўлишини таъминлайди. Шунингдек, Е140–Е149 – яшил, Е150–Е159 – малла (жигар ранг) ва қора рангларни беради. Масалан, Е152 активлаштирилган кўмирнинг шартли рақами ҳисобланади.\nМаҳсулотлар сақланиш муддатини узайтириш учун уларга турли хил консенвантлар қўшилади. Бу моддалар истеъмол маҳсулотлари ёрлиғида Е200-Е299 рақамлар билан ифода этилади. Консервантларнинг асосий вазифаси маҳсулотдаги микроорганизмлар меъёрини сақлашдан иборат. Улар озиқ-овқат маҳсулотларида турли вирус, бактерия, замбуруғ ва бошқа заҳарли моддаларнинг пайдо бўлишига тўсқинлик қилади. Сорбатлар (200-209), бензоат (210-219), сульфитлар(220-229), нитрат (Е240-259), ацетат (Е260-269), лактат (Е270-279) ва бошқа моддалар шу мақсадда маҳсулотларга қўшилади. Ҳозирги кунда уларнинг хусусиятларини янада ошириш мақсадида ҳар бир маҳсулотлар гуруҳи учун махсус консервантлар ишлаб чиқарилмоқда. Шунингдек, консервантлардан нафақат озиқ—овқат саноатида, балки фармацевтика, косметика, парфюмерия, қишлоқ хўжалигида ҳам самарали фойдаланилади.\nКонсервантларнинг етишмаслиги маҳсулотни белгиланган муддатгача сақланмаслигига сабаб бўлса, ортиб кетиши маҳсулот сифати, уларни истеъмол қилган кишилар саломатлигига салбий таъсир кўрсатиши мумкин.\nОзуқавий маҳсулотларга қўшиладиган Е300-Е399 қўшимчалар гуруҳи антиоксидантлар ҳисобланади. Антиоксидантларнинг асосий вазифаси маҳсулотларнинг оксидланиши муддатини кечиктиришдан иборат. Улар орасида С витамини (Е300-Е305 – аскорбатлар), Е витамини (Е306-Е309 – токоферол) ва бошқаларни киритиш мумкин.\nНавбатдаги қўшимчалар гуруҳи эса маҳсулотлар таркибининг сақлаш ҳамда истеъмол қилишдаги физик ва кимёвий ўзгаришлар таъсирини камайтириш учун ишлатиладиган стабилизатор — ростлагичлар ва эмульгаторлар саналади. Улар маҳсулотлар ёрлиғида Е400-Е499 рақамлар остида ифода этилади. Эмульгаторлар озиқ-овқат таркибидаги турли бир-бирига аралашмайдиган суюқлик ва моддаларни қориштириш учун хизмат қилади. Ушбу моддалар маҳсулотнинг пластик хусусияти ва чўзилувчанлигини ҳам таъминлайди.\nМаҳсулот таркибидаги водород ионлари меъёрини сақлаш ва унинг шаклини бир хил тутишда Е500-Е599 кўрсаткичи билан ифодаланувчи озуқавий қўшимчалар муҳим рол ўйнайди. Шоколадлар, музқаймоқ, кекслар бошқа турли ширинликлар айнан улар хизмати туфайли чиройли шаклда қўлингизга етиб боради. Водород кўрсаткичи рН шартли белгиси орқали қайд этилиб, эритмалардаги водород ионларининг фаоллигини кўрсатиб туради. Яъни, бу турдаги озуқавий қўшимчалар маҳсулотда нейтрал рекция кечишини таъминлаб, уларнинг кислотали ва ишқорли муҳитини бир маромда ушлаб туриш вазифасини бажаради. Масалан, Е500-Е509 рақамлари остида ноорганик кислоталар бўлиб, Е500 – истеъмол содасининг шартли белгисидир. Е510-Е519 – хлорид ва сулфитлар, Е520-Е529 – сульфатлар ва гидроксидлар, шунингдек, ишқорий металлар бирикмалари (Е530-Е549), силикатлар (Е550-Е559), глюконат ва стеаратлар (Е570-Е579) ҳам айни шу вазифани бажаради.\nНавбатдаги Е600 ва Е699 озуқавий қўшимчаларидан озиқ-овқатларга таъм ва ҳидни кучайтириш ҳамда уларга ўзига хос ҳид бериш мақсадида фойдаланилади. Шунингдек, антибиотиклар – Е700-Е799, мумлар – Е900-Е909, глазирователлар – Е910-Е919 (маҳсулот сиртига ҳимоявий қатлам ёки ёрқин ранг берувчи қўшимчалар), қадоқлаш учун газлар – Е930-Е949, кўпик ҳосил қилувчилар – Е990-Е999, шакар ўрнини босувчилар – Е950-Е969 ва бошқа озуқавий қўшимчалар мавжуд. Е700-Е899 озуқавий қўшимчалари эса ҳозирча ишлаб чиқилмаган.\nИнсон бир йилда ўртача уч килограм озуқавий қўшимчаларни истеъмол қилар экан. Дунё аҳолиси сонининг йилига 10 фоиздан ортиб бораётганини ҳисобга олганда, келажакда уларга бўлган талабнинг ортишини айтиш мумкин. Етиштирилаётган қишлоқ хўжалиги маҳсулотлари эса барча инсонлар эҳтиёжини тўла қондиришга қодир эмас. Шу билан бирга, озуқавий қўшимчаларни табиий раишда ишлаб чиқариш катта харажатларни талаб этаётгани боис, кўпроқ кимёвий қўшимчалар тайёрлашга эътибор қаратилмоқда. Шунинг учун ҳам мутахассислар бугун биз истеъмол қилаётган таомлар ўрнини босишга қодир бўлган сунъий озиқ-овқатлар, фаол қўшимчаларни ишлаб чиқариш борасида кўплаб тажрибаларни амалга оширмоқда.\nАмерикадаги Intralytix биотехнологик маркази мутахассислари бу борада кутилмаган ғояни илгари сурди. Улар озуқавий қўшимчалар сифатида вируслардан фойдаланишни таклиф этишмоқда. Биологлар 6 хил вирусдан инсон учун мутлақо хавфсиз бўлган махсус коктейл тайёрлашди. Айни кунда АҚШ озиқ-овқат маҳсулотлари ва дори-дармонларни назорат қилиш бошқармаси томонидан улардан бир қатор гўштли маҳсулотлар, тез тайёр бўладиган таомларда фойдаланишга рухсат берилган.\nБир қатор ривожланган давлатларда озуқавий қўшимчалар кўмагида у ёки бу модданинг етишмаслигидан келиб чиқадиган кўплаб касалликларга барҳам берилди. Масалан, В2 витамини етишмаслигидан келиб чиқадиган хейлоз, ангуляр стоматит, глоссит, дерматит, конъюнктивит ва кератит сингари касалликлар рибофлавин (Е101 ранг берувчиси), С витамини етишмаслигидан келиб чиқадиган цинга (милк хасталиги) касаллиги маҳсулотларга аскорбин кислотаси (Е300 антиоксиданти) қўшилиши натижасида барҳам топди. Токоферол (Е306 антиоксиданти) озуқавий қўшимчаси ёрдамида эса камқонлик хасталигига қарши кураш олиб борилмоқда.\nОлимлар томонидан олиб борилган кўп йиллик изланишлар натижасида озуқавий қўшимчаларнинг айримлари инсон саломатлигига жиддий таъсир кўрсатиши, ҳатто хавфли касалликларни келтириб чиқариши мумкинлиги маълум бўлди. Шу боис ҳам кўпчилик давлатлардан бир қатор озуқавий қўшимчалардан фойдаланиш мутлақо таъқиқланади. Улар қаторига E121 (2-цитрус қизил ранги), Е123 (қизил амарант), Е128 (қизил буёқ), Е216 (консервант), Е217 (консервант) ва Е240 (консервант) киритилган. 2005 йилдан буён ишлатилиши таъқиқланган Е216 ва Е217 консервантлари турли ширинликлар, гўшт маҳсулотлари ва ярим тайёр таомларда кенг фойдаланилган. Тадқиқотлар натижасида ушбу қўшимчалар организмда хавфли ўсимталарни пайдо қилиши аниқланган. Бошқа озуқавий қўшимчаларни ҳам меъёридан ортиқча истеъмол қилиш турли онкологик, асаб, ошқозон-ичак, нафас олиш ва бошқа соҳаларда турли касалликларни келтириб чиқариши аниланган.\nБиз юқорида тилга олган натрий глутамат ҳам ана шундай зарарли, бироқ мазали қўшимчалардан бири. Халқаро соғлиқни сақлаш ташкилотининг қайд этишича, ушбу модданинг бир кунлик миқдори 3 граммдан ортса, бош мия фаолиятига салбий таъсир кўрсатади. У шунингдек, бронхиал астма хасталигини кучайтириб, кўз ҳужайраларини зарарлайди, глаукомани келтириб чиқаради.\nMay 6, 2015 sanjarsaid\nҚандай қилиб твиттерда кўпроқ фолловер йиғиш мумкин?\nУстозлик фаолиятимга бир назар\nБандликка рухсат бериш тизими бўйича корейс тилидан тест синовлари ўтказиладиган сана расман эълон қилинди